Ўзбекистонда хизмат кўрсатган артист Аида Юнусова вафот этди - Daryo\n22:03, 21.01.2020 141569\nЎзбекистонда хизмат кўрсатган артист Аида Юнусова 72 ёшда вафот этди. Бу ҳақда «Ўзбеккино» матбуот хизмати «Дарё»га маълум қилди.\nАктриса узоқ вақт давомида турли роллар ижро этган. Жумладан, «Ажойиб хаёлпараст», «Чинор остидаги дуэл», «Оловли йўллар», «Олтин куз», «Меҳригиё», «Зулматни тарк этиб», «Карвон», «Анор», «Биринчи йўловчилар» картиналарида қатнашди.\nЎзбекистон Киноарбоблари ижодий уюшмасидан маълум қилишларича, актрисанинг жанозаси 22 январь куни пешинда бўлиб ўтади.\n11:48 Бугун 148\n11:34 Бугун 1488\n11:19 Бугун 2251\n11:05 Бугун 7997\n14:50, 26.02.2020 181494\n10:15, 25.02.2020 123695\n07:44, 26.02.2020 118415\n15:44, 25.02.2020 108451


Маҳмуд Ражаб: Маҳалладошларим мени олиб кетгани келган милицияга қаршилик кўрсатди « Ўзбекистон Халқ Ҳаракати\nМаҳмуд Ражаб: Маҳалладошларим мени олиб кетгани келган милицияга қаршилик кўрсатди\n22 September 2019 - 12:38\nТуркиядан шоир Муҳаммад Солиҳ китобларини Ўзбекистонга олиб келгани учун контрабандада айбланаётган хоразмлик журналист Маҳмуд Ражаб Озодлик билан суҳбатда 21 сентябр куни Хоразм вилоят Ички ишлар бошқармаси ходимлари уни олиб кетишга келишгани, аммо маҳалладошлари қаршилик кўрсатиши туфайли қайтиб кетишганини айтди.\nЖурналистнинг айтишича, воқеа 21 сентябр куни эрталаб Хоразмнинг Янгибозор туманидаги ўз уйи олдида рўй берган.\n– Бугун 21 сентябр куни мени олиб кетгани тўртта машинада келишди. Қўшнилар канистрларда бензин ва гугурт тутиб қўзғолон кўтаришганини кўриб, улар қайтиб кетишди. Менинг халқ олдида ҳам, виждоним олдида ҳам, ҳукумат олдида ҳам, қонун олдида ҳам ҳеч қандай айбим йўқ, буни ҳамма кўриб турибди, – деди Маҳмуд Ражаб.\nХоразм Ички ишлар бошқармаси Маҳмуд Ражаб масаласида Озодликка изоҳ бермади.\n2019 йилнинг 30 апрель куни “Тошкент-Аэро” ихтисослаштирилган божхона комплекси томонидан М. Раджаповга (Маҳмуд Ражаб) нисбатан Ўзбекистон Республикаси Жиноят кодексининг 246-моддаси 1-қисми (Контрабанда) билан жиноят иши қўзғатилган эди.\nБу модда бўйича айбли деб топилса журналист беш йилдан ўн йилгача бўлган қамоқ жазосига ҳукм қилиниши мумкин.\nМаҳмуд Ражаб ўзига қўйилган бу жиноятни шу йилнинг март ойида Туркиядан мухолифат етакчиси ва шоир Муҳаммад Солиҳнинг китобларини Ўзбекистонга олиб келгани билан боғлайди.\nМаҳмуд Ражаб Тбилисидан Истанбул орқали шоир Муҳаммад Солиҳ асарларини олиб келаётганида Тошкент аэропортида тақиқланган адабиётлар сифатида китоблар олиб қўйилган эди.\nМаҳмуд Ражаб, Муҳаммад Солиҳни ватанга қайтаришни сўраб президент Шавкат Мирзиёевга мурожаат билан чиққан ўзбек журналистидир.\nБир йил илгари, 2018 йилнинг 29 майида шоир Маҳмуд Ражаб ва яна уч нафар шахс Муҳаммад Солиҳ расми билан тушган суратини тармоққа қўйгани учун прокуратурага чақирилган эди.


Ўзбекистон 3 поғонали пенсия тизимига ўтишни режалаштирмоқда - 19.08.2021, Sputnik Ўзбекистон\nЎзбекистон ҳам жаҳон стандартларига асосан уч поғонали пенсияга ўтишни режалаштирмоқда. 19.08.2021, Sputnik Ўзбекистон\nТОШКЕНТ, 19 авг – Sputnik. Ўзбекистон 3 поғонали пенсия тизимига ўтишни режалаштирмоқда. Бу ҳақдаПенсия жамғармаси бошқарма бошлиғи Фаррух Пардаев АОКАдаги матбуот анжуманида маълум қилди.Пардаевнинг сўзларига кўра, 2030 йилгача жамғармага пенсия тизимини ислоҳ қилиш концепцияни ишлаб чиқиш вазифаси юклатилган. Бу концепцияда уч поғонали пенсия тизими ташкил этиш кўзда тутилган.Қайд этилишича, биринчи поғона кафолатланган пенсия, яъни талаб қилинган стажга эга бўлганларда давлат томонидан кафолатланган пенсия ҳисобланади. Иккинчиси — суғурталанган пенсия. Унда иш стажи ва иш ҳақига мутаносиб равишда белгиланади. Учинчиси эса жамғариб бориладиган пенсия, яъни ҳар ким ўзининг жамғариб борган ҳиссасига қараб олинади.Пенсия жамғармаси бошқарма бошлиғи уч поғонали пенсия тизими жаҳон ва МДҲ давлатларида ҳаётга татбиқ этилганини таъкидлади.\nЎзбекистон ҳам жаҳон стандартларига асосан уч поғонали пенсияга ўтишни режалаштирмоқда.\nТОШКЕНТ, 19 авг – Sputnik. Ўзбекистон 3 поғонали пенсия тизимига ўтишни режалаштирмоқда. Бу ҳақдаПенсия жамғармаси бошқарма бошлиғи Фаррух Пардаев АОКАдаги матбуот анжуманида маълум қилди.\nПардаевнинг сўзларига кўра, 2030 йилгача жамғармага пенсия тизимини ислоҳ қилиш концепцияни ишлаб чиқиш вазифаси юклатилган. Бу концепцияда уч поғонали пенсия тизими ташкил этиш кўзда тутилган.\nҚайд этилишича, биринчи поғона кафолатланган пенсия, яъни талаб қилинган стажга эга бўлганларда давлат томонидан кафолатланган пенсия ҳисобланади. Иккинчиси — суғурталанган пенсия. Унда иш стажи ва иш ҳақига мутаносиб равишда белгиланади. Учинчиси эса жамғариб бориладиган пенсия, яъни ҳар ким ўзининг жамғариб борган ҳиссасига қараб олинади.\nПенсия жамғармаси бошқарма бошлиғи уч поғонали пенсия тизими жаҳон ва МДҲ давлатларида ҳаётга татбиқ этилганини таъкидлади.


Тошкентда қурилаётган ер-усти метроси учун янги вагонлар сотиб олинди\n10:42 09.07.2019 (Янгиланган 11:04 09.07.2019)\nТошкентда қурилаётган ер-усти метроси учун Россиядан янги метро вагонлари сотиб олинди.\nТОШКЕНТ, 9 июл - Sputnik. “Ўзбекистон Темир йўллари” АЖ ҳамда Россиянинг “Метровагонмаш” АЖ ушбу йилнинг апрел ойида имзолаган шартномага мувофиқ, Тошкент метрополитени янги қурилаётган ер усти йўллари учун янги авлод метро вагонлари етказиб беради, ЎТЙ хабарига асосан.\nПресс-служба "Узбекистон темир йуллари"\nЎзбекистон учун мўлжалланган вагонлар заводда миллий байроқ билан безатилган кўринишда бўлмоқда. Айни дамда биринчи 3та состав вагонлари тайёр бўлиш арафасида турибди: кузов ишлари битирилган, электродвигател ва пневатик ускуналар ўрнатилган. Даслабки партия Ўзбекистонга яқин орада етказиб берилиши керак, дейилган хабарда.\nВагоны метро серии 81-765/766/767\nУшбу метро вагонлари 81-765/766/767 - серияга мансуб бўлиб, улар электр энергиясини 35%гача тежаш имконини беради. Вагонларда ўрнатилган учинчи авлод асинхрон двигателлар – 40 %гача электр тежаш имконига эга.\nЭски вагонларга нисбатан уларнинг яна бир қулайлиги – вагонлар орасида бир-бирига ўтиш имкони борлигидир. Шунингдек вагонлар ташқарига очиладиган қулай эшиклар, кондиционер, вентиляция ҳамда иситиш тизимлари ва видеокамералар билан жиҳозланганидир.\nЯнги метро вагонларини сотиб олишда Ўзбекистон Темир йўллари Россия ВТБ банкининг кедитлари ҳамда Ўзбекистон тараққиёт ва қайта қуриш фонди ҳамда давлат бюджети маблағларидан фойдаланилган.


Қиз бола бўлиш орзусида юрган Эрбўлат иқрори\n19 январ 2018, Тошкент вақти: 06:44\nҚорақалпоғистоннинг Нукус шаҳрида яшовчи 22 ёшли Эрбўлат Ўзбекистонда ўзи мансуб бўлган жинсий озчилик вакилларига нисбатан тоқатсизлик ва камситишлар туфайли узоқ мамлакатларга қочиб кетиш ва жинсини ўзгартириш ниятида эканини айтди.\nНукус шаҳридаги шифохоналарнинг бирида массажчи бўлиб ишловчи Эрбўлат Озодлик билан суҳбатда эркак бўлиб туғилганидан афсусда эканини таъкидлайди.\n–Энг оҳирги танловим жинсимни ўзгартириш. Ҳамма нарсадан чарчаб кетдим. Бу ёғига чидай олмайман, - дейди Эрбўлат Озодлик билан суҳбатда.\nЎзбекистонда одам жинсини ўзгартириш амалиëтига қонунан изн берилмайди.\nИкки йил аввал тошкентлик 25 ёшли йигит Ватанида ўз муаммосини ҳал қилиш имкони йўқлиги сабаб Қирғизистонга бориб жинсини ўзгартирган эди.\nҚирғизистонлик шифокорлар ўшанда одам жинсини ўзгартириш бўйича Марказий Осиё тарихида илк жарроҳлик амалиётини ўтказишган эди.\n- Қанийди менга ҳам хорижда операцияга ёрдам берадиган одам топилса, - дейди Эрбўлат.\n“Гейсан” деган тавқи ланъат остида\nЭрбўлат гей бўлгани учун ёшлигидан камситиш, мазах қилиш ва хўрликларга дуч келгани ва хозир ҳам жинсий ориентацияси сабаб муқим иш тополмаётганини айтади.\n– Ҳаммаси беш-олти ёшларимдан бошланди. Аёлларни кийимларига ҳавас қилар эдим. Кейин мактабга бордим. Ҳамма устимдан кулар эди, мазах қилар эди. Коллежда ҳам шундай камситишларга дуч келдим. Эркаклар мен билан дўст бўлишни истамасди. Қизларга эса мени кўнглим йўқ. Коллежни тугатиб икки йил ишсиз ўтирдим. Бир ҳафта ишлайман, характеринг тўғри келмайди, деб бўшативоришади. Ҳозир клиникада соатбай массажчи бўлиб ишлаяпман, - дейди Эрбўлат.\nЎзбекистонда гей ва лесбиянларга нафрат билан қараш ҳали ҳам кучли, жинсий ориентацияси сабаб уларнинг мунтазам камситилиши одатий холдир.\nБундан ташқари ушбу мамлакатда гомосексуализм жиноят даражасига кўтарилган.\nЭрбўлат эса ёнида доимий эркак ҳуштори бўлишини истайди. Ўзбекистондек давлатда эса бу имконсиз.\n- Бизни мамлакатда 15 фоиз одам мени аҳволимни тушунади, қолгани тоқатсиз. Мени ўзимга “одам бўлмайсан сен” деб айтиб кетганлар ҳам бўлди. Ҳозир энди оҳирги чора жинсимни ўзгартириш бўляпти, - дейди Эрбўлат.\nГомосексуализм ўзбеклар учун жирканч"\n- Европада яшашни хоҳлардим. Ўзбекистонни ёмон кўрмайман, лекин Европада мени камчиликларимни тўғри қабул қиладиган инсонлар бордир, деб ўйлаяпман-да. Бизни мамлакатимизда ёки бошқа қўшни давлатларда гомосексуализм қораланади. Лекин, бундай қараса гомосексуалист одамлардан кўра бошқаларни қўлидан кўп жиноятлар қилиняптику. Гомосексуалистларни бутунлай қоралаб ташлаш нотўғри, -дейди Эрбўлат.\nЎзбекистон президенти Ислом Каримов ўз чиқишларидан бирида “гомосексуализм ўзбеклар учун жирканч” деб таъкидлаган эди.\nЭрбўлотни ўзи ҳам гомосексуализм ўзбеклар зеҳниятига ёт экани ва гей бўлишликни бошқаларга раво кўрмасилигини айтади.\n- Менталитет, динимиз йўл қўймайди. Мусулмончиликка тўғри келмайди. Насроний динида ҳам бу қораланади. Ҳеч кимга буни раво кўрмайман, ҳеч кимни боласи ёки қизи гомосексуализмга қизиқмасин, - дейди Эрбўлат.\nҚиз бола бўлишни истаган Эрбўлат\nЭркак бўлиш орзусида юрган Нодира\nБундан аввал Озодлик эркакка айланиш орзусида юрган Нодира исмли аёл билан суҳбатлашган эди.\nСуҳбатдош ўз ичида эркак бўлиш истаги¸ эркакка айланиш орзуси борлигини аниқ тиниқ англаб етганида ўттиз ëшга бориб қолган эди\nЎрта мактабни тугатгач Нодира ўқишни давом эттирмади. 19 ëшида уни эрга беришди. Уч йил ўтиб, ажрашганини айтган Нодира, уч йиллик турмуши азоб ва уқубатдан иборат бўлганини айтди.\n-Тушларимда аëл билан жинсий алоқа қилиб чиқаман. Лекин ўнгимда бундай ишни қилган эмасман. Лекин қизларни севаман. Биттасини ҳаëлимда севиб юрган эдим¸ эрга тегиб кетди. Ўзбек санъаткорларидан Дилноза Қубаевани ҳаëлан севаман. Лекин уларни ичимда севиб¸ тушимда секс қилиб юравераман. Уларга юрак ютиб сени севаман¸ бирга яшайлик дея олмайман. Қандай айтаман¸ мен аëл киши бўлсам. Шунинг учун ҳам жинсимни жарроҳлик амалиëти йўли билан алмаштириб битта гўзал қизга уйланиб олмоқчиман¸ шунга ëрдам беринглар, деган эди Нодира.\nЭркак бўлишни орзу қилаётган андижонлик Нодира\nШуниси қизиқки, жинсни ўзгартириш амалиётлари Эронда кенг ёйилган. Жинсни ўзгартириш амалиётларига Эрон Ислом республикаси раҳбари Оятуллоҳ Хомейний 1980 йили махсус фармон билан рухсат берган.\nМазкур амалиёт нархи 10 минг доллардан 40 минг долларгачадир.\nШифокорлар эркакни қизга айлантиришдан кўра қизни эркакка айлантириш амалиёти қийин кечишини айтишади.


17 апрел 2021, Тошкент вақти: 20:28\nҒ.Турсунов Москва-Фарғона бортида вафот этди (Суратни Самара шаҳар, Куйбишев туман прокуратураси тақдим этди)\nМосквадан Фарғонага учаётган самолёт бортида вафот этган фарғоналик 52 ёшли меҳнат муҳожири жасади текширувдан кейин Самарадан Ўзбекистонга юборилади.\nЖасадни юбориш билан Ўзбекистон Ташқи меҳнат миграцияси масалалари агентлиги ва Ташқи ишлар вазирлиги ходимлари шуғулланмоқда.\nОзодлик ўз манбаларидан Москва-Фарғона учоғи бортида нобуд бўлган шахс Фарғона вилоятининг Тошлоқ туманида 1967 йилда туғилган Ғайратжон Турсунов эканини аниқлади.\n8 ноябрь куни Москва-Фарғона йўналиши бўйича кетаётган учоқ йўловчилардан бири ўзини ёмон ҳис қила бошлагани туфайли Россиянинг Самара шаҳридаги Қурумоч аэропортига шошилинч қўнган эди.\n“Ural Airlines” авиаширкатига тегишли учоқ Москванинг Домодедово аэропортидан кундузги 12:30да кўтарилган ва 16:00ларда Самара аэропортига қўнган.\n- Афсуски, йўловчи учоқ қўнгунига қадар вафот этди. Учоқни кутиб олган Тез тиббий ёрдам ходимлари аэропортда уни вафот этганини тасдиқлашди. Дастлабки маълумотларга қараганда, унинг ўлимига ўпка инфаркти сабаб бўлган, деб билдирди Қурумоч аэропорти навбатчиси.\nПриволжский транспорт прокуратураси мулозими нобуд бўлган ўзбекистонлик жасади тиббий экспертизадан ўтказилаётганини Озодликка билдирди.\nПрокуратура ходимларига кўра, вафот этган Ғайратжон Турсунов жасади тегишли текширувлар якунланганидан кейин Ўзбекистоннинг Қозон шаҳридаги Бош консулхонаси ва Меҳнат вазирлигининг Ташқи меҳнат миграцияси масалалари агентлиги кўмагида ватанига жўнатилади.\nЎзбекистон Ташқи ишлар вазирлиги расмий сайтида ҳам бу ҳақда маълумот берилди.\nОзодлик ўзбекистонлик меҳнат муҳожирлари қайтаётган учоқларнинг турли сабабларга кўра йўлда тўхташга мажбур бўлгани борасида олдин ҳам хабар берган.\n2019 йилнинг 4 ноябрида Санкт-Петербургдан Урганчга кетаётган яна бир учоқ Самаранинг Қурумоч аэропортида қўнишга мажбур бўлган.\nBoeing 752 учоғида ўз юртига кетаётган ўзбекистонлик муҳожирлардан бирининг қон босими ошиб кетган ва борт командири учоқни Самарага қўндиришга мажбур бўлган. 1976 йилда туғилган хоразмлик йўловчининг онкология билан касаллангани ва у ҳозирда Самара онкологик шифохоналаридан бирида қолаётгани хабар қилинган эди.\n“Ural Airlines” авиаширкати вакили, Озодлик сўровига жавобан, Ғайратжон Турсунов вафот этган самолётдаги қолган йўловчилар шу куниёқ Ўзбекистонга жўнатилганини тасдиқлади\n- Учоқ шу куниёқ Ўзбекистонга жўнатилди ва Тошкент вақти билан 21:10 да қолган йўловчилар билан ўз манзилига етиб борди.


Ўтмишдаги хатоликларни кўриб чиқиш — Dilkashradio.com\nЎтмишдаги хатоликларни кўриб чиқиш\nАссалому алайкум џадрли биродарлар. Бугун сизлар билан Худованд йўлида муносабатларни мустахкамлаш ва чуџурлаштириш учун џадимги ахдга мурожаат џиламиз. Џадимги ахд даврига назар ташлаб, ундан ўзимизга керакли сабоџлар оламиз. Уларнинг хатоларидан хулосалар чиџарамиз. Хар биримизнинг ўз келиб чиџиш шажарамиз бор. Бу шажарадаги ота боболаримизда етарлича камчиликлар ва яхши томонлар бўлган деб ўйлайман. Агар Эски Ахддаги Џонунлар китобига џарайдиган бўлсак, унда: «Џилган гунохингиз учун авлодларингизни хам жазолайман”, деган оят бор. Агар бу оятга кўра хулоса џиладиган бўлсак, бизнинг џилган хатоларимиз, гунохларимиз фарзандларимизга хам таъсир џилади. ХУдди шу каби ота-боболаримизнинг гунохлари хам бизгача етиб келган бўлса эхтимол. Орангизда џай бирингиз ота-боболарингизнинг џилган гунохларидан жабр чекасиз? Бундай хатоларнинг натижаси ошкора кўринмаса хам, рухий таъсирларини сезиш мумкин.\nАгар сиз шундай оћриџларни бошингиздан кечираётган бўлсангиз, Худованддан ўша оћриџларга ўз нурини ва шифосини йўналтиришини сўранг. Бугунги мавзумизда Эски Ахд дааврида яшаб ўтган Изекиэл пайћамбарнинг китобига мурожаат џиламиз. Худованд Изекиэл орџали Исроил халџига нималар деган экан? Биз юџорида Џонунлар китобидаги, оталарнинг џилган гунохи учун фарзандларни хам жазолайман, деган оятни кўриб чиџдик, бироџ Изекиел китобида Худованд солих фарзандлар хаџида шундай дейди: “Сиз шундай сўрайсиз: Нега оталарнинг гунохи фарзандларга хам ўтиши керак эмасми? Бироџ мен айтаман, агар фарзандлар тўћри ва адолатли бўлсалар, менинг хамма амрларимни бажарсалар улар албатта яшайдилар”. Бу бизлар учун ваъда. Гарчи аждодларимиз орасида ёмон хаёт кечирган одамлар бўлса хам, улар орџали келадиган салбий натижаларни Худованднинг ёрдамида бузишимиз мумкин.\nФарзандларингиздан бирортаси уларнинг бирортасига инсофсизлик џилганингизни айтганми? АГар шуднай сўзларни эшитсангиз бу сизни џаттиџ хафа џилади. Фарзандларингиздан бири ўзининг џилган хатосига яраша жазо олганида, сизни нотўћри тушунади ва џилган ишингиз адолатсизлик деб ўйлайди. Бироџ Исроил халџига хам Худованд шундай деган эди. АГАр Изекиэл китоби 18 бобнинг бошига џарасак «Оталар нордон узум ейдилар, фарзандларнинг тишлари џамашади”, деган оятни ўџиймиз. Бунинг маъноси шуки, оталарнинг џилган гунохлари натижаси фарзандларига хам уради. Бироџ кейинги оятларда Худованд шундай дейди: Агар солих бир киши бўлса-ю, у Менинг хамма амрларимни бажарса, Менинг џонунларимга садоџат билан амал џилса бундай киши яшайди. Бундай одамнинг ўћли бўлса-ю, бироџ у фосиџ бўлса бундай одам џилмишига яраша жазосини олади.\nЭнди ўйлаб кўринг, бир фосиџ ота бўлса-ю, бироџ унинг ўћли отасининг џилмишларидан хулоса чиџариб, унинг изидан юрмаса, Худованднинг хамма амрларини садоџат билан бажарса, тўћри йўлдан юриб тўћри ишлар џилса, бундай одам яшайди. Шунда хам сизлар айтасизлар, Худованд адолатсизлик џилаяпти. Бироџ эшитинг Исроил хонадони. Менинг йўлларим нохаџмикан? Агар солих одам ўз солихлигидан кечиб, нопок йўлни танласа, бундай одам албатта ўлади. Бироџ фосиџ ўз фосиџлигини ташлаб, тўћри йўлни танласа, Худовандга тавба џилиб, Унинг йўлидан юрса, бундай одам яшайди.\nИсроил халџи Худованд адолатсизлик џилаяпти деганида Худованднинг хам жахли чиџџан эди. Агар Янги Ахд давридаги имонлилар сифатида Эски Ахд даврига џарасак, уларнинг хаётидаги вайроналикларнинг гувохи бўламиз. Азизлар аждодларимизнинг гунохларидан ёки ўзимизнинг ўтмишимизда керакли хулосалар чиџариш кераклиги хаџида айтдик. Бироџ ўша хатоларни тузатиш хаџида сиз билан кейинги сафар сухбатимизни давом эттирамиз.\nХудованд доимо биз билан биргадир 11


«Бухорода ҳеч ким ўзини бегона ҳисобламайди» — Ishonch Gazetasi\nЎзбекистон ёшлар иттифоқи, Ташқи ишлар вазирлиги, Ўзбекистон Республикаси Вазирлар Маҳкамаси ҳузуридаги Миллатлараро муносабатлар ва хорижий мамлакатлар билан дўстлик алоқалари қўмитаси, Ўзбекистон ёшлари умумжаҳон ассоциацияси ҳамкорлигида Тошкентда ўтказилган «Ёш ватaндошлар» халқаро фестивали иштирокчилари Бухорога келди.\nФестиваль қатнашчилари орасида аждодлари тақдир тақозоси билан хорижий мамлакатларда яшаётган, шунингдек, айни пайтда ўша юртларда таҳсил олаётган ҳамда узоқ муддатга ишга кетган 70 нафар ватандошимиз бор эди.\nМеҳмонларнинг Бухорога ташрифи Ёшлар марказидан бошланди.\nУлар Пойи Калон мажмуи, Лаби ҳовуз ансамблига саёҳат қилди. Миллий фольклор дасталари, дорбозларнинг чиқишини томоша қилди. Сумалак ва бошқа миллий таомлар, қандолат маҳсулотлари, миллий ҳунармандлик буюмлари кўргазмаси билан танишди.\n— Очиғи, Бухоро ҳақида етарли тасаввурга эга эмас эдим, — дейди аждодлари Намангандан бўлган покистонлик, ҳозирда Англия университетларидан бирида таҳсил олаётган қиз Фирдавс Жамол. — Уни эртакдаги шаҳар дейишлари бежиз эмас экан. Бир-биридан муҳташам, бир-биридан мафтункор обидалар бу юртнинг меъморчилик санъати ўлмаслигидан гувоҳлик беради. Мен миллий кийимлардаги ёшлар, қизалоқлар даврасида роса ўйнадим. Улар билан суратга тушар эканман, кетаётган хорижлик сайёҳлар ҳам сафимизга қўшилди. Бухороликлар даврасида ҳеч ким ўзини бегона сезмас экан. Мен таътилга Покистонга борганимда, яқинларимга Ўзбекистонга албатта боришларини тавсия қиламан.\nТадбир доирасида меҳмонлар учун «Ипак йўли» маросимлар уйида концерт ва миллий либослар кўргазмасидан иборат маданий дастур намойиш этилди.


15 декабр 2019, Тошкент вақти: 20:47\n"Москва" Савдо маркази\n20 сентябрь куни Москвадаги савдо марказларидан бирида ўз ватандошининг қўриқчилар томонидан қаттиқ калтаклаганидан норози бўлган юзлаб тожикистонлик муҳожир воқеа жойига тўпланди. Савдо маркази қўриқчилари билан муҳожирлар ўртасида юзага чиққан оммавий тартибсизлик оқибатида 100 га яқин тожикистонлик полиция бўлимларига олиб келинди.\nРоссия пойтахтининг Люблино мавзесида жойлашган “Москва” Савдо марказида 20 сентябрь куни соат кечки 9 ларда оммавий муштлашув содир бўлди.\nАйтилишича¸ бу жанжалга савдо маркази қўриқчиларининг тожикистонлик 27 яшар аравакаш йигитни калтаклаб¸ чала ўлик қилгани сабаб бўлди.\nМуҳожир йигитнинг калтакланганини эшитган 200 га яқин тожикистонлик муҳожир савдо мажмуаси парковкасига йиғила бошлаган ва Каримовни калтаклаганлар жавобгарликка тортилишини сўраган.\nАйни пайтда, ижтимоий тармоқлар ва айрим Россия нашрларида калтакланган 27 яшар Наврўз Каримов калтакланганидан кейин оқ матога ўраб, савдо мажмуаси ташқарисига ташлаб кетилгани, шифохонага олиб келинганидан кўп ўтмай нобуд бўлгани тўғрисида хабарлар тарқалди.\nМожародан хабар топган Москва шаҳар полицияси воқеа жойига ўнлаб ОМОН ва Росгвардия жангчиларини ташлади.\n- 20 сентябрь куни кечки пайт полиция ходимлари томонидан Тихорецкий бульваридаги савдо маркази ёнида оммавий тартибсизликлар олди олинди. Маҳаллий полиция бўлимларига 90 зиёд одам келтирилди. Ҳодиса ортидан аниқланган жиноят аломатлари юзасидан Россия Федерацияси Жиноят Кодексининг 213- моддаси (“Безорилик”) асосида жиноий иш очилди, дея хабар тарқатди Москва полицияси.\nЖабрланган Наврўзнинг амакиси Шарифжон Ғуломов журналистларга берган интервьюсида қўриқчиларнинг жиянидан қўшимча пул талаб қилиб калтаклаганини айтди:\n- Укам бу ерда “толкатель”, яъни аравакаш бўлиб ишлаб келган. “Витязь” қўриқчилари келиб, уни офисга олиб кетишган ва гўё ташиган тележкасидан 800 сўм кам берган деб¸ шу арзимаган пул баҳонасида олиб бориб уришган, деди Шарифжон.\nҲодиса ҳақида Озодлик мухбирига қўшимча хабар берган Тожикистон элчихонаси вакили Аҳмад Иброҳимов тожик дипломатлари “Москва” савдо мажмуасига боргани ва вазиятни назорат қилиб турганини билдирди.\nYoutubе порталида полиция ходимларининг бозор стоянкасида йиғилган муҳожирларни тарқатаëтгани акс этган видео пайдо бўлди:\nТожикистон консуллиги расмийси Сарвар Бахти Озодликка Наврўз Каримовнинг ўлдирилгани тўғрисидаги миш-мишларга асос йўқлиги, у ҳозирда 68-сонли шаҳар шифохонасида қолаётганини маълум қилди:\n- Вазияти яхши – биз ўзимиз кириб кўрдик. Реанимацияда эмас, оддий палатага ётқизилган. Баданида кўзга ташланадиган жароҳат кўринмайди. Мия чайқалиши деган ташхис қўйишган. Саволларимизга ўзи жавоб берди. Унинг айтишича, бозор тартибларига кўра, ҳар бир олиб кирган ё чиққан юк учун муайян миқдорда ҳақ берилиши керак экан. Бу бола юкни олиб кириб пулини берибди ё бермабдими – қўриқчилар тушунмасдан бировнинг юкини уники дебдими, хуллас, уни хилват жойга олиб бориб калтаклашибди. Уни ахлатхонага ташлашгани ҳам ёлғон бўлиб чиқди. Калтакланганидан кейин у ўзи шериклари ёнига келиб, “Бошим оғрияпти”, деб, йиқилибди, деди Сарвар Бахти.\nТожикистонлик ҳуқуқ фаоли Каримжон Ëровнинг Facebook саҳифасида шифохонага келтирилган жабрланувчи Наврўз Каримовнинг видеотасвири пайдо бўлди.\nТожикистон ваколатхонаси расмийлари полицияга олиб кетилган 100га яқин одамдан “Люблино” полиция бўлимида 14 киши қолаётгани ва улар ҳам сўроқ қилинганидан кейин қўйиб юборилишини айтди.\nҲозирча тасдиқланмаган хабарларга кўра, тожик муҳожирини урган қўриқчи ҳам ҳибсга олинган ва сўроқ қилинмоқда. Полиция бошқармасида қўриқчиларга нисбатан 116-модда, яъни “Калтаклаш” моддаси асосида жиноий иш қўзғатилиши мумкинлигини билдиришди.\nОзодлик Россиянинг бошқа бозорлари, қабристон ва қурилиш майдончаларида оммавий муштлашув ва тартибсизликлар олдин ҳам бўлиб тургани тўғрисида хабар берган.


Samsung ширкати Galaxy S6 Edge+ ва Note 5 аппаратларини эълон қилди\nGalaxy S6 Edge жорий йилнинг апрель ойида сотувга чиққан эди.\nЖанубий Кореянинг Samsung ширкати 13 август куни икки флагман смартфони - Galaxy S6 Edge+ ва Note 5 аппаратларини эълон қилди.\nЯнги смартфонлар тўрт гигабайтлик тезкор хотира, янги Exynos процессори, уч минг миллиамперли батарея ва 5,7 дюймли экранга эга.\nGalaxy S6 Edge+ жорий йилнинг апрель ойида сотувга чиққан Galaxy S6 Edge смартфонидан фақат экранининг катталиги билан фарқланади.\nNote 5 аппарати эса ушбу қаторнинг ўзига хос жиҳати бўлмиш стилус-қаламча билан жиҳозланган.\nШунингдек, Жанубий Корея ширкати Нью Йоркда ўтган тақдимот маросимида Samsung Pay электрон тўлов хизматини ҳам эълон қилди.\nApple ширкатининг Apple Pay хизматидан фарқли равишда Samsung Pay NFC-технологияси бўлмаган терминаллар билан ҳам ишлай олади.\nАйни дамда дунё бўйлаб фойдаланилаётган смартфонларнинг қарийб чорак қисмини Samsung ширкати ишлаб чиқарган аппаратлар ташкил қилади.


“Навбаҳор” ПФК махсус таълим муассаси билан ҳамкорлик қилади - PFС "Navbahor"\n“Навбаҳор” ПФК махсус таълим муассаси билан ҳамкорлик қилади\nМамлакатимизда инсон қадр-қиммати барча нарсадан устун. Ҳукуматимиз томонидан имконияти чекланган шахсларга ҳам кенг имкониятлар яратилиб, улар ҳам ўзларини жамиятимизнинг тўлақонли аъзоси деб ҳисоблашлари учун қулай шароитлар яратилмоқда.\nВилоятимизнинг Косонсой туманида 45-сонли Имконияти чекланган болалар учун ихтисослаштирилган давлат таълим муассасаси мавжуд. Мазкур ўқув даргоҳида кўзи ожиз ўғил ва қиз болалар таълим олишади.\nОлимхон Абдураҳимов директорлик қилаётган ушбу таълим муассасасида 63 нафар ўқитувчи ва 53 нафар тарбиячи 236 нафар ўқувчига таълим беришмоқда.\nБу ўқув масканида мини-футболга мўлжалланган сунъий майдон, спорт зали, даволовчи гимнастика хоналари бор.\nШунингдек, мазкур таълим муассасасида мини-футбол, енгил атлетика ҳамда шахмат-шашка тўгараклари ҳам мавжуд.\nУшбу ўқув даргоҳининг кўплаб ўқувчилари футболга қизиқишади ва вилоятимизнинг бош жамоаси ҳисобланадиган “Навбаҳор”га мухлислик қилишади.\nБугун мазкур ўқув даргоҳининг 3 нафар вакили, яъни, муассаса амалиёт психологи Дилшод Султонов, дефектолог Дилшодбек Қўймурадов ҳамда Жисмоний тарбия ўқитувчиси Шерали Ахунов “Навбаҳор” ПФКга ташриф буюришди. Уларни “Навбаҳор” ПФК президенти Отабек Саматов қабул қилиб, дилдан суҳбатлашди.\nСуҳбат давомида клубимиз раҳбари имконияти чекланган шахслар учун ҳукуматимиз томонидан кенг имкониятлар яратилаётганлиги, “Навбаҳор” ПФК раҳбарияти ҳам мазкур муассасада спорт, шу жумладан, футболни ривожлантириш учун ҳар қандай ёрдамга тайёр эканлиги, муассаса вакиллари жамоамизнинг ўз майдонидаги ўйинларига чиптасиз бемалол ташриф буюришлари, улар учун махсус жойлар ажратилишини таъкидлади. Ўз навбатида меҳмонлар самимий тилаклар учун Отабек Саматовга ўз миннатдорчиликларини билдириб, юртимизда ўз номи ва обрўсига эга бўлган “Навбаҳор” каби клуб билан ҳамкорликни йўлга қўйиш улар учун шараф эканлигини билдиришди.\nУчрашув якунида Отабек Саматов махсус таълим муассасаси вакилларига “Навбаҳор” клубининг махсус совғалари, яъни, футболка, кепка ҳамда соябонларни совға қилди.


DataLife Engine > Версия для печати > Яхши сўз\nDataLife Engine > Янгиликлар > Яхши сўз\n7-06-2018, 16:31. Разместил: info\nТил инсон танасидаги кичик бир аъзо бўлсада, масъулияти жуда каттадир. Чунки у фақат яхшиликни сўзлаб, ғийбат, тухмат, ёлғончилик, хақорат, чақимчилик, ёлғон гувоҳлик бериш каби гуноҳ ишлардан тийилиши лозим. Сўз кучи билан олам ислоҳ этилиши, тил хатоси туфайли жамият бузилиши мумкин. Халқимиз: “Яхши гап билан илон инидан, ёмон гап билан мусулмон динидан чиқади”, деб бежиз айтмаган.\nБу дунёга келган инсонлар бир-бири билан муомала қилмасдан иложи йўқ. Одамларнинг бир-бири билан қиладиган муомалалари худди меҳмонга қилинадиган муомаладек ширин ва мулойим бўлиши шарт, зеро, барчамиз бу дунёда вақтинчалик меҳмонмиз. Бу тўғрида Пайғамбаримиз (С.А.В) шундай деганлар: “Кимгаки юмшоқлик насибаси берилган бўлса, у кишига дунё ва охират яхшилигидан иборат насиба берилгандир. Кимки юмшоқлик насибасидан маҳрум қилинган бўлса, демак у дунё ва охират яхшилигидан иборат бўлган насибадан маҳрум қилинибди”.\nТил бошқаларнинг дилига озор етказмайдиган чиройли сўзларни гапириши лозим. Уни хақорат, фъаҳш ва беҳуда нарсаларни гапиришга одатлантириб қўйишдан сақланиш керак. Кишиларнинг ёмонлигини яшириб, фақат яхшиликларини айтиш ҳам фазилатдир. Дарҳақиқат, юмшоқ ширин сўзли кишини барча яхши кўради, қўпол кишидан эса ўзини четга олади.\nПайғамбаримиз (С.А.В) умматларини кўркам хулқли бўлишга чақириб, шундай деганлар: “Қиёмат кунида мўмин банданинг барча амаллари тарозига қўйилганида энг тош босадиган амали яхши хулқидир. Аллоҳ таоло шармсиз, беҳаё сўз қилувчиларни ўзига дўст тутмас”.\nТилни қалб таржимони ҳам дейишади. Инсоннинг қалби соф бўлса, унинг тилидан яхши гаплар чиқади. Ҳар бир кишининг сўзига қараб унинг кимлигини, қандай инсонлигини англаса бўлади.\nПайғамбаримиз (С.А.В) бундай деганлар: “Банданинг қалби тўғриланмас экан, унинг имони тўғри бўлмайди ва банданинг тили тўғриланмас экан, унинг қалби тўғриланмайди”.(Имом Аҳмад ривояти).\nМўмин ёмон гапларни айтишдан, ғийбатдан, бақир-чақир қилишдан ўзини тийиб, муомаласи ёқимли, сўзи ширин бўлади. Ғайратли, жаҳлни жиловлай олган, хушфеъл кишиларга ўлкан ажрлар бор.\nАллоҳ таоло марҳамат қилади: “Уларнинг кўп шивирлашиб гапиришларидан яхшилик йўқдир. Магар садақа беришга, эзгўликка ёки одамлар орасини ислоҳ қилишга буюрган бўлсалар, бу яхшидир. Кимда ким Аллоҳ ризоси учун шу ишларни қилса, унга улкан мукофот беражакмиз”. (Нисо, 114).\nАзизлар! Тил Аллоҳ таолонинг бизга берган улуғ неъматларидан ва омонатларидан биридир. Уни фақат яхши сўзларни гапиришга ишлатиб, гуноҳ бўладиган сўзлардан тийиб, бу берилган неъматнинг шукронасини қилайлик. Биргина яхши сўз ўз сохибини жаннатга олиб киришга қодир эканлигини ва биргина номақбул сўз билан инсон Роббисининг ғазабига дучор бўлиб қолиши мумкинлигини эсимиздан чиқармайлик!\nШайх Гадой Селкин жомеъ масжидининг


Самарқанд вилояти туман ва шаҳарларида ҳам “Президент арчаси” тантаналари ўтказилди | Toyloq.uz\nТадбирда мамлакатимизда ёш авлоднинг ҳар томонлама соғлом ва баркамол улғайиши, замонавий таълим-тарбия олиши учун барча шароит ва имкониятлар яратилгани таъкидланди.\nЎзбекистон Республикасининг “Таълим тўғрисида”ги қонуни ва Кадрлар тайёрлаш миллий дастури асосида амалга оширилган изчил ислоҳотлар самарасида замон талабларига тўла жавоб берадиган таълим тизими яратилди. Таълим муассасалари моддий-техник базаси мустаҳкамланди. Фарзандларимизнинг жисмонан соғлом вояга етиши учун соғлиқни сақлаш тизими ислоҳ қилиниб, оналик ва болаликни муҳофазалаш, аҳоли репродуктив саломатлигини мустаҳкамлашга алоҳида эътибор қаратилди. Якунланиб бораётган 2016 йилда мазкур йўналишдаги ишлар “Соғлом она ва бола йили” Давлат дастури асосида тубдан такомиллаштирилди.\nДавлатимиз томонидан кўрсатилаётган бундай улкан эътибор ва ғамхўрлик туфайли ёшларимиз халқаро фан олимпиадалари ва спорт мусобақаларида юксак муваффақиятларга эришмоқда.\nТадбирнинг азиз меҳмонлари – жажжи ўғил-қизларга Президентимизнинг Янги йил совғалари топширилди. Қорбобо ва Қорқиз, турли эртак қаҳрамонлари иштирокидаги томошалар, бахтли болалик, гўзал диёримиз мадҳ этилган қўшиқлар, шўх куйлар болаларга бир олам завқ улашди.\n– Янги йил байрамини яхши кўрамиз, – дейди Самарқанд шаҳридаги 9-Меҳрибонлик уйи тарбияланувчиси Паризода Саидова. – Арча атрофида маза қилиб ўйнадик, қўшиқлар айтдик. Президентимизнинг бизга аталган совғалари байрамнинг энг катта совғаси бўлди.\nТадбирда вилояти ҳокими Ҳ.Оқбўтаев сўзга чиқди.\nСайтдаги охирги маълумот киритилган сана:17.06.2019


Касалланганлар сони 144 105 574\nСоғайганлар сони 122 327 642\nВафот этганлар 3 064 315\nГерманияда март ойининг охиридан бошлаб вакцинация нафақат махсус эмлаш марказларида, балки хусусий тиббий клиникаларида амалга оширилади. Бу ҳақда Билд газетасига таяниб «Korrespondent.net» хабар берди.\nТаъкидланишича, Германия ҳукумати аҳолини тезроқ эмлаш учун шундай қарорга келди.\n«Бу илгари жорий қилинган эмлаш кетма-кетлигига таъсир қилмайди», — дейилади Билд газетаси хабарида.\nҲозиргача Германиянинг 5 фоиз аҳолиси вакцинация қилинди. Эмланганларнинг аксариятини қариялар ва ногиронлар уйи ходимлари ҳамда у ерда яшовчилар ташкил қилади. Ушбу кўрсаткичлар қаттиқ танқид остига олинди, натижада эмлаш ваколатларини оддий шифокорларга топшириш зарурати пайдо бўлди.\nМаълумот учун, Германияда оммавий эмлаш декабрь ойи охирида бошланган эди. Аҳолини эмлаш учун ҳар куни, тахминан, 170 000 доза вакцина ишлатиляпти. BioNTech, Pfizer, Moderna ва AstraZeneca компанияларининг вакциналаридан фойдаланиляпти.\nШунингдек, Германияда карантин 28 мартгача узайтирилди, лекин федерал ҳудудларга чекловларни юмшатиш борасида мустақил қарор қабул қилиш учун рухсат берилди.\nКиритилди: 09:26 05.03.2021. Ўқилди: 828 марта. Фикрлар сони: 0 та.\nЖиззахда юк машинаси йўл четига ағдарилди


Сирдарёда экспортёларга яқиндан кўмак берилмоқда\nСирдарёда экспортёларга яқиндан кўмак ...\nКарантин даврида макроиқтисодий барқарорликни, иқтисодиёт тармоқлари ва соҳаларининг узлуксиз ишлашини таъминлаш, аҳоли даромадлари кескин пасайиб кетишининг олдини олиш мақсадида Президентимизнинг 2020 йил 19 мартдаги “Коронавирус пандемияси ва глобал инқироз ҳолатларининг иқтисодиёт тармоқларига салбий таъсирини юмшатиш бўйича биринчи навбатдаги чора-тадбирлар тўғрисида”ги ҳамда 2020 йил 3 апрелдаги “Коронавирус пандемияси даврида аҳоли, иқтисодиёт тармоқлари ва тадбиркорлик субъектларини қўллаб-қувватлашга доир қўшимча чора-тадбирлар тўғрисида”ги Фармонлари қабул қилинди.\nСирдарё вилояти божхоначилари томонидан мазкур фармонларнинг ишлаб чиқариш корхоналарида кенг тарғиб қилиш, шу билан бирга коронавирус пандемияси даврида ишчиларга яратилган шароитлари ўрганилиб, уларга ҳуқуқий тушунтиришлар ва амалий ёрдамлар кўрсатиб келинмоқда.\nКарантин шароитида барча эҳтиёт чораларини кўрган ҳолда фаолият кўрсатаётган «Wellfort» масъулияти чекланган жамияти вилоятдаги йирик ишлаб чиқариш корхоларидан бири ҳисобланади.\nМазкур корхона ўз фаолиятини 2017 йилда бошлаган бўлиб, трикотаж маҳсулотлари ишлаб чиқаради. Корхонанинг йиллик товар айланмаси ҳажми 5,3 млн. АҚШ долларидан ортади. Маҳсулотларининг асосий қисми Россия, Беларусь, Туркия, Италия ҳамда Нидерландия давлатларига экспорт қилинади. Бугунги кунда корхонада 1000 нафарга яқин ишчилар карантин қоидаларига амал қилган ҳолда фаолият юритиб келмоқда. Жорий йилнинг ўтган даври мобайнида 1,5 млн. АҚШ долларлик товарлар экспорт қилинган.\nКоронавирус пандемияси шароитида аҳолининг бирламчи эхтиёжи учун зарур бўлган озиқ-овқат маҳсулотлари жумладан ун билан таъминланиши жуда ҳам муҳимдир.\nЯнгиер шаҳридаги “INTERGRAIN” масъулияти чекланган жамияти ун маҳсулотлари ишлаб чиқариш фаолиятини амалга ошириб келади. Корхона томонидан бир суткада ўртача 245 тонна ун ишлаб чиқарилади. Ўтган давр мабойнида 576,1 минг. АҚШ долларлик товарлар экспорт қилинган.\nБизнинг корхона Янгиер шаҳридаги эркин иқтисодий саноат зонасида жойлашган, - дейди “INTERGRAIN” масъулияти чекланган жамияти иш бошқарувчиси Нурилхақ Акбарий. – Ҳозирда 150 нафардан ортиқ ишчилар меҳнат қилмоқда. Корхонамизда ходимларнинг саломатлиги ва хавфсизлигига алоҳида эътибор қаратилади. Айниқса карантин даврида қонун-қоидаларга тўлиқ амал қилиш ҳам бурч, ҳам масъулият.\nВилоятдаги қурилиш маҳсулотлари ишлаб чиқарувчи бир неча ўнлаб корхоналарнинг фаолияти ҳам давом эттирилмоқда.\nАна шундай корхоналардан яна бири Янгиер шаҳридаги “SULPAK KOMPUTERS” масъулияти чекланган жамиятидир. Замонавий техникалар ёрдамида МДФ, ламинат ҳамда акрил каби 50 хилдан ортиқ сифатли маҳсулотлар ишлаб чиқараётган ушбу корхонанинг маҳсулотлари ички бозорда ва четга - қўшни республикаларга сотилади. Корхонада 30 нафардан ортиқ ишчилар меҳнат қилишади. Ўтган давр мабойнида 64,8 минг. АҚШ доллари қийматидаги товарлар экспорт қилинган.\nИстеъмол учун ҳаётий зарур эҳтиёжлардан яна бири ўсимлик ёғи ҳисобланади. Бу борада Сирдарё туманидаги “Бахт мой инвест” хусусий корхонаси ҳам алоҳида ўрин тутади. Бу корхонада 80 нафардан ортиқ ишчилар меҳнат қилаётган бўлиб, бу ерда бир суткада қарийб 12 тонна ёғ ишлаб чиқарилади ва ички бозорда сотилади.\nБугунги кунда ишлаб чиқариш корхоналари тўла қувват билан фаолият юритиб келмоқда. Шу билан бирга аҳолининг бандлиги, саломатлиги ва хавфсизлигига алоҳида эътибор берилмоқда.


Хабар қилинишича, 24 ёшли кичик келин 29 яшар келин ўртасида уйдаги юмушлар туфайли жанжал юзага келган.\nТОШКЕНТ, 27 авг - Sputnik. Наманганда бир оилада маиший можаро туфайли кичик келин каттасига оғир тан жароҳати етказди. Овсинлар жанги натижасида аёллардан бири кўзидан маҳрум бўлди, деб хабар бермоқда ИИВ матбуот-хизмати.\nХабарда айтилишича, 24 ёшли кичик келин 29 яшар келин ўртасидаги жанжал ҳамма уйдалигида, кечки вақт юз берган.\nМожаро давомида катта келин кичик келиннинг нафсониятига тегадиган гаплар айтиб, уйига кириб кетган. Ҳақоратланган кичик келин унинг ортидан бориб, уйига (танбалланган) эшик орқали кира олмагач, деразадан киришга уринган. Дераза ойнасини синдириб, катта келиннинг сочидан тортаётган маҳалда катта келиннинг кўзи қонаб кетган.\nНатижада, катта келинда ўнг кўз олмаси ва қулоқларини тешиб ўтган жароҳат аниқланган.


Сталин ва "анжанча балиқ куни"\nҲар нарсанинг устидан кулишга ошиқаман, акс ҳолда йиғлаган бўлардим, деган эди Пьер Огюстен Бомарше.\nЎзбеклар фаранг ёзувчисининг бу гапларига қулоқ тутса, менимча фойдадан ҳоли бўлмайди. Чунки Ўзбекистонда кейинги пайтларда рўй бераётган воқеалардан кулмасангиз, йиғлаб юборишингиз ҳеч гап эмас.\nЎтган ҳафта Тошкент вилоятининг Сойлиқ қишлоғининг антиқа кишиларига қарашли антиқа коллекциялар мусодара қилинганини ёзди, Фарғона.ру сайти. Лазокат Нормирзаеванинг томорқаси тўрини собиқ иттифоқ КПСС 20-сеъздидан бери эгаллаб турган халқлар отаси Иосиф Сталиннинг бюсти олиб кетилди. Хабарга кўра, яна бир сойлиқнинг уйидан Совет етакчилари ва қаҳрамонларининг ҳайкалчаларию портретлари олиб кетилган.\nАндижон вилоятида эса, Uznews.net сайти алдамаётган бўлса, юқоридаги воқеага бевосита эмас билвосита боғлиқ ҳодиса рўй берган. Вилоят ҳокими Ахматжон Усмонов қарори билан “балиқ куни” жорий қилинди. Ҳокимнинг қарорига амал қилинадиган бўлса, энди ҳафтанинг ҳар чоршанба куни Андижон вилоятидаги умумий овқатланиш шохобчаларида албатта балиқдан тайёрланган таомларнинг сотилиши шарт. Андижонда “халқ оммасининг сиёсий онги” тўғри ишласа, “жамият ячейкаси” ҳисобланмиш ҳар бир оила бошлиғи чоршанба куни ўз хонадони аҳлини балиқли кечки овқат билан таъминлашини кутиш мумкин, албатта. Тасаввур қилинг Андижоннинг Балиқчи туманидаги маҳалладан ўтиб кетяпсизу, қовурма балиқ, сардак ичидаги чўртан, лақа балиқ котлети, сазандан тайёрланган суфле, хумбош балиқдан тайёрланган “анжанча суши” ва бошқа турли-туман балиқ таомларининг бўйи димоғингизга уриб турибди. Бай-бай-бай!\nБундан ташқари балиқнинг одам саломатлиги учун фойдали томонларини ҳам айтиб ўтиш жоиз. Озодлик “Саломатлик” дастурининг собиқ муаллифи сифатида айтишим ҳам мумкин эдию, лекин балиқдаги A, D, E, темир, фосфор, кальций, магний, цинк каби одам саломатлиги учун ўта фойдали моддалар борлигини каминадан аввал олимлар исботлаб беришган. Албатта, ҳоким Ахматжон Усмонов буни билади ва чоршанбани вилоят миқёсида балиқ куни деб эълон қилар экан, ўзини сувга тушган балиқдай эркин ҳис қилган бўлишига шубҳа қилишга ҳақли эмасмиз.\nЛекин балиқ билан боғлиқ бошқа фикрлар ҳам бор. “Балиқ бошидан сасийди”, деган халқ мақолини эътиборга олмаганда ҳам. Яқинда АҚШда энг нуфузли ҳисобланган Ҳарвард университети олимларни балиқни истеъмол қилишни суистеъмол қилишнинг оқибатларидан огоҳлантирди. Балиқни ҳаддан ташқари кўп ейиш қанд касаллигига олиб келади дейишмоқда америкалик овқатшунос олимлар (албатта, Ўзбекистонда инсулин ишлаб чиқарадиган завод қурилаётгани инобатга олинса бу муаммо Андижон ҳокими учун чўт эмаслигини айтиш ҳам мумкин).\nБундан ташқари балиқ индамас экан, деб уни еявериш ҳам инсофдан эмас. Дарвоқе совет даврида ҳам балиқ куни бўларди. Совет кишиларининг ўз гражданлик бурчини адо эта туриб, ҳар пайшанба куни балиқ ейишлари “ҳам қарз, ҳам фарз” эди. Лекин Ўзбекистонда, айниқса Водийда пайшанба куни паловхонтўра учун ажратилганини нега Ахматжон ака инобатга олмади, дейдиганлар борми? Энди балиқ индамас экан, деб уни ошга қўшиб ейиш ҳам тўғри эмасда. Водийликлар аскиячи халқ келади, Ахматжон ака ҳам бундан мустасно эмас.\nАндижонда чоршанба балиқ куни, деб эълон қилингани ва Сойлиқ қишлоғида мусодара қилинган анитиқа коллекцияларнинг орасида боғлиқликни тушунтиришдан аввал бу коллекция ҳақида фикримни айтиб ўтсам.\nФарғона.ру агентлиги алдамаётган бўлса, Сталиннинг бюсти ўтган асрнинг 56 йилида КПСС 20-съездида ўша пайтда Марказқўм биринчи котиби Никита Хрушчёв “халқлар отаси”га ҳаддан ортиқ сиғинилаётганини фош қилганидан кейин сойлиқлик Лазокат Нормирзаеванинг томорқасига кўчган. Унинг ҳамқишлоғи Ленин ва бошқа совет қаҳрамонларининг портрет ва ҳайкалчаларини ҳам анчадан бери коллекция қилиб келган ва Сойлиқ қишлоғининг диққатга сазовор “қадамжоси”га айланган. Лекин Сталин шахсига сиғиниш фош этилганига 55 йил, борингки Ўзбекистон мустақил бўлганига 20 йил ўтиб ҳам бунга ҳеч ким, на маҳалла, на қишлоқ, на туман, на вилоят ва на республика мутасаддилари эътибор қаратди. Ахир Ленин ва Сталин, улар яратган тузум юз минглаб ўзбекларнинг қатағон қилгани исботланган фактку.\nМенимча, буни эътиборга олиб Сталин бюсти билан бирга баъзи мутасаддиларнинг таноби тортиб қўйилса ҳам, фойдадан ҳоли бўлмайди.\nЛазокат опага айтадиганим: опа хафа бўлманг, рассом танишимнинг айтишича, томорқангизда 55 йилдан бери сақлаб келганингиз ҳайкал бадиий жиҳатдан бир тийинга қиммат асардир. Сталин шахсига келсак, унинг қўлидан азият чекканлар юз минглар орасида сизнинг ҳам қариндошларингиз бўлган бўлиши ҳеч гапмас.\nЭнди Андижон ҳокими эълон қилган балиқ куни билан Сталин шахси орасидаги боғлиқлик, тўғрироғи Ахматжон Усмонов билан Иосиф Сталин ўртасидаги ўхшашлик ҳақида. Собиқ иттифоқ даврида ҳар пайшанба куни совет кишилари албатта балиқ тановвул қилиши тўғрисидаги қарорни Сталин ҳукумати чиқарган эди. Ўшанда ҳам бу қарордан мақсад, ҳудди Андижон ҳокими вилоят миқёсида эришмоқчи бўлгани каби, мамлакатда балиқчиликни ривожлантириш бўлган.\nШунинг учун йиллар ўтиб Андижон вилояти Балиқчи туманининг Балиқчи қишлоғидаги яна бир Лазокат опанинг томорқасида ҳам Ахматжон Усмоновнинг алебастер ёхуд бронзадан ясалган бюсти пайдо бўлишига шанслар бор.\nҲар чоршанба куни балиқ ейишга мажбур қилинаётган андижонликларга эса фаранг ёзувчиси Бомаршенинг гапларига амал қилишларини маслаҳат беришдан бошқасига ожизман.


Таълим 08.07.2020 14:49\nЗамонавий дарсликлар қандай бўлиши керак?\nТаълим тизими, хусусан халқ таълими ҳамиша эътибор марказида бўлган соҳа. Юртимизда айни вақтда мактаблардаги дарсликлар, таълим сифати, янгиликларни жорий қилиш, соҳани такомиллаштиришда қандай ишлар амалга оширилмоқда? Бу ҳақда Ўзбекистон Республикаси халқ таълими вазирлиги ҳузуридаги Республика таълим маркази директори Шуҳрат САТТОРОВ бизга қуйидагиларни сўзлаб берди.\n– Дунё ҳамжамиятида фан ва технологиялар тараққиётининг жадаллашуви, саноат инқилоби, жумладан, рақамли иқтисодиётга ўтиш билан боғлиқ бўлган жараёнлар янги ижтимоий-иқтисодий, сиёсий ва маданий ўзгаришларни келтириб чиқармоқда, – дейди Шуҳрат Сатторов. – Бу ўз навбатида, билимга асосланган жамиятда барча соҳаларда кучли рақобат муҳитини шакллантириб, таълим соҳасига янги талабларни қўймоқда. Натижада энди мактаб ўқувчида ҳаётий кўникмаларни шакллантирувчи муҳим масканга айланди.\nМактаб дарсликлари эса таълим сифатини таъминлашдаги асосий манбадир. Умумий ўрта таълимни янги ривожланиш босқичга кўтариш, миллий тикланишдан миллий юксалиш сари барқарор тараққиётга олиб бора оладиган рақобатбардош кадрларни тайёрлаш мақсадида илғор миллий ва хорижий тажрибалар, халқаро баҳолаш дастурлари талабларини инобатга олган ҳолда ўқув дастурлари, ўқитиш методикаси ва таълим сифатини баҳолаш тизимини такомиллаштириш вазифалари кун тартибимизда турибди.\nХўш, бу борада соҳада қандай ишлар амалга оширилмоқда? «ХХI аср кўникмалари» нима? Замонавий дарсликлар қандай бўлиши керак?\nЗамонавий дарсликлар анъанавий дарсликлардан фарқли ўлароқ ўқувчида кўникма шакллантиришга қаратилган бўлади. Аксарият дарсликларда нима, қачон, қаерда, деган саволларга жавоб топилади ва бу болаларни нари борса хотирасини ривожлантиради. Кўникма шаклланмагани ҳисобига болалар ҳаётда дуч келадиган масалалар, муаммоларга жавоб топа олмаслиги мумкин. Агар ўқувчида муаммога кенг қамровли ечим топиш кўникмаси шакллантирилса, муаммога дуч келганда унга қандай ечим топиш устида бош қотиради.\nАйтайлик, сиз шифокорни олдига тўлишиш муаммоси билан бордингиз, агар шифокор кенг қамровда фикрласа, сизга ҳамма учун бир бўлган парҳезни ёзиб беришдан аввал, кун тартибингизни ўрганади, муаммони ҳар томондан ўрганишга эринмайди. Бунинг учун уларга билимдан ташқари кўникма керак бўлади. Масъулият, иштиёқ, танқидий фикрлаш, муаммога ўзига хос услубда ечим топиш каби кўникмалар асосида шахс характери шаклланади.\nАгар биз ўқувчиларда ана шундай кўникмаларни шакллантирсак, меҳнат бозори сифатли ишчи кучи билан таъминланади. Мактаб дарслигини ўқиган ҳолда ҳам ўқувчи келажак учун фойдали мутахассис бўлиб чиқа олади.\nХусусан, жорий йилда яратилаётган дарсликларда ҳам ўқувчида ХХI аср кўникмаларини шакллантиришга урғу берилди. Масалан, «Тарбия» дарслиги ўқувчида мустақил ўрганиш, танқидий фикрлаш ёки жамоавийлик кўникмаларини шакллантирса, «Информатика» дарслиги яратувчанлик ва ижодкорлик кўникмаларини, «Математика» эса тизимли ва мантиқий фикрлаш кўникмаларни шакллантиради.\nМИЛЛИЙ ЎҚУВ ДАСТУРИ\nХалқ таълими вазирининг жорий йил 31 мартдаги «Умумий ўрта таълимнинг Миллий ўқув дастурини ишлаб чиқиш тўғрисида»ги буйруғи асосида халқаро талабларга жавоб берувчи умумий ўрта таълимнинг Миллий ўқув дастурини ишлаб чиқиш устида ишлар бошланди.\nЮқори салоҳиятли миллий ва халқаро экспертлар, Unicef, USAID ва бошқа халқаро ташкилотлар томонидан тақдим этилган хорижий консультантлар билан Миллий ўқув дастури лойиҳасини ишлаб чиқиш бўйича ишчи гуруҳлар таркиби ва Йўл харитаси тасдиқланди. 2020 йил 1 сентябрдан бошлаб янги миллий ўқув дастури тажриба синови жорий этилади.\nУмумий ўрта таълимнинг Миллий ўқув дастури 6 та компонентдан – умумий ўрта таълимнинг малака талаблари, умумтаълим фанларининг концепциялари, умумий ўрта таълимнинг ўқув режаси, умумтаълим фанларининг ўқув дастурлари, умумтаълим фанларини ўқитиш методологияси ҳамда баҳолаш тизимидан иборат бўлади.\n«ИНФОРМАТИКА» – АХБОРОТ ТЕХНОЛОГИЯЛАРИ МУТАХАССИСЛАРИНИ ТАЙЁРЛОВЧИ ФУНДАМЕНТАЛ МАНБА\n2018 йилда Швейцарияда ўтган Жаҳон иқтисодий форумида ахборот технологиялари яқин келажакда ишсизлик ва қашшоқликнинг олдини олишда муҳим воситага айланиши эътироф этилди. Соҳаларнинг автоматлашуви айрим касбларнинг йўқолишига олиб келса-да, дастурчилик, ахборот таҳлилчиси, тестер каби АКТ билан боғлиқ янги касблар сони ошиб бормоқда.\nЭнг муҳими буларнинг барчаси билимга асосланган иқтисодиётда жамиятнинг тезкор ривожланишига хизмат қилади. Шуларни инобатга олган ҳолда, жорий йилда «Информатика» дарслигининг 5-, 8-, 9-синф дарсликлари яратилмоқда. Янги авлод дарсликларини яратишда қуйидаги муҳим жиҳатларга эътибор қаратилди:\nДарсликдаги ёндашув – бу мазмуннинг ўзгариши. Айни пайтда, жамият муносабатлар табиатини ўзгартирувчи инновацион технологияларни ўзлаштириш билан боғлиқ ўзгаришларни бошидан кечирмоқда. Дарсликлар ана шундай шароитда рақамли иқтисодиётни ривожига ҳисса қўшадиган рақамли саводхон авлодни етиштириб чиқаришга йўналтирилди. Бу йилги «Информатика» дарсликлари аввалгиларидан фарқли равишда оддий фойдаланувчини эмас, балки рақамли контент яратувчисини вояга етказишни кўзлайди. Натижада яқин йилларда бугунги иш берувчи талабларига мос келадиган мутахассислар етишиб чиқади.\nАмалийлик – дарсликларда 50/50 тамойили асосида назарий ва амалий мавзу-машғулотлар киритилди. Энди оддий матн теришдан бошлаб, дастур яратишгача бўлган кўникмалар амалиёт орқали шакллантирилади. Ўйин орқали дастурлашни ўргатувчи Scratch дастури бир вақтни ўзида чизиш, ўйнаш мобайнида болада дастурлаш кўникмасини пайдо қилади. Бу йилги «Информатика» дарсликларини «ҳаракатланувчи китоблар» дейиш мумкин. «Тўлдирилган борлиқ» технологияси орқали энди жараёнлар ва билимлар виртуал шаклда девайсларда томоша ҳам қилинади.\nДарслик орқали ўқувчиларга Scratch дастурлаш, Phyton дастурлаш тилида веб-саҳифа ва кичкина desktop дастур ёзиш, SMM– ижтимоий тармоқлар билан ишлаш, масофадан ўқиш ва ўқув контентлари билан мустақил ишлаш, мустақил таълим олиш, пул топиш, вақтни бошқариш, CLIL-(content language integrated learning) ҳамда фрилансерлик фаолияти ўргатилади. Аҳамиятлиси, дарслик ҳисоблаш математикаси, инглиз тили, табиий фанлар, тиллар билан фанлараро интеграция қилинган.\n«ТАРБИЯ» – БОЛАЛАРНИ ҲАЁТГА ТАЙЁРЛАШ КИТОБИ\n«Одобнома», «Ватан туйғуси», «Миллий истиқлол ғояси», «Маънавият асослари» дарсликларини бирлаштирган «Тарбия» номли замонавий дарслик яратилди. Ўзбекистон таълим тизимида янгича ёндашув ва ривожланган давлатлар тажрибаси асосида жорий этилаётган «Тарбия» фанини ўқитишдан кўзланган мақсад ўқувчиларда инсоний фазилатлар ва зарур кўникмаларни шакллантириш орқали уларни муваффақиятли ижтимоий ҳаётга тайёрлашдан иборат.\nШу ўринда, «Одобнома», «Ватан туйғуси», «Миллий истиқлол ғояси», «Маънавият асослари» дарсликлари нега ўзини оқламади, деган ҳақли савол туғилади. Халқ таълими вазирлиги ҳузурида ташкил этилган Ишчи гуруҳи томонидан бу дарсликлар танқидий-таҳлилий ўрганилди. Улардаги ёд олишга йўналтирилган контент асосан назарий билимлардан иборат эди. Бу дарсликларда кўникма шакллантириш методларидан фойдаланилмаган ва аксарият мавзулар сиёсийлаштирилган эди. Улар орқали ўқувчи олдига мақсад қўйилмаган ва ўқувчи руҳиятидаги бўшлиқ ҳисобга олинмаган. Шунингдек, мавзулар амалиётга йўналтирилмаган эди.\n«Тарбия» фани дарсликларини тайёрлашда Япониянинг «Ахлоқ таълими», Цингапурнинг «Феъл-атвор ва фуқаролик таълими», Буюк Британиянинг «Тафаккур», «Хулқ таълими» фанлари ва дарсликлари яқиндан ўрганилди. Илк маротаба дарсликларда 21-аср кўникмалари деб ном олган «юмшоқ кўникмалар» жорий қилинди. Янги фан дарсликларидаги амалиётга йўналтирилган машғулотлар ва мавзулар ўқувчида муваффақият мотивларини уйғотади.\nБу эса ўқувчининг мустақил фаолияти ва мустақил ўрганиш, ўз устида ишлаш кўникмасини рағбатлантиради. «Тарбия» дарсликларида “role-model”, яъни «намуна келтириш» замонавий педагогик методидан унумли фойдаланилган. Унда миллий ва халқаро миқёсда юксак натижага эришган инсонлар ютуқлари таҳлил қилинади. Шу орқали ўқувчида ватанпарварлик ва фаол фуқаролик позицияси, етакчилик, тадбиркорлик, муносиб касб эгаллаш кўникмалари ривожланади.\n«Тарбия» ўқувчига етакчилик, ҳамкорлик ва жамоада ишлашни ўргатади. Замонавий ёндашувда ёзилган дарслар фарзандларимизда умуминсоний ва миллий қадриятларга ҳурматни шакллантиради. Шунингдек, соғлом турмуш тарзи, вақт-ресурслардан тўғри фойдаланиш каби бугун долзарб бўлган мавзулар ҳам ушбу фан дарсликларидан ўрин олган.\nТаълим тизимидаги ҳар бир янгилик, инновацион лойиҳалар ёш авлоднинг келажаги учун амалга оширилади. Аммо бир нарсани унутмаслигимиз – шунчаки тажриба сифатида фарзандларимизнинг вақтини йўқотмаслигимиз керак. Шу боис ҳар бир лойиҳамиз экспертлар кўригидан ўтказилиб, қайта ва қайта текширувлардан ўтказилгач амалга оширилади. Шу боис «Информатика» ҳамда «Тарбия» дарсликларини тайёрлаш жараёнига ижтимоий тармоқлар орқали юртдошларимизни ҳам жалб қиляпмиз. Танқидий фикрлар, таклифлар инобатга олинмоқда. Замонавий дарсликларни халқимиз билан ҳамфикр, ҳамжиҳат ёзилаётгани уларнинг қамрови ва аҳамиятини ҳам оширади.


Тоҳирнинг собиқ сафдошлари қўлга олинди\n09 декабр 2021, Тошкент вақти: 00:55\nТоҳир Йўлдошнинг ўлганини таъкидлаган унинг собиқ сафдошлари тақдири ҳозирда Эрон полицияси қўлида қолмоқда.\nТоҳир Йўлдош етакчилигидаги Ўзбекистон исломий ҳаракати сафида жанг қилиб¸ сўнгра Тоҳир дастидан қочиб Эронга ўтган ўзбекистонлик оила бугун ўзининг Тошкентга бериб юборилишидан чўчимоқда.\n19 октябр куни Озодлик радиосига Эрондан исми сир қолишини сўраган бир аёл сим қоқди.\nБизга боғланган вақтда бу аёл эри ва вояга етмаган фарзанди билан Эрон полицияси қўлида экани ва суҳбатлашаётганимиз паллада Теҳронга олиб кетилаётганини айтиб, ёрдам сўради.\nАёлнинг сўзларига кўра, Эрон полицияси уларни мамлакат ҳудудига ноқонуний кириб келганлик ва ноқонуний яшаётганликда айблаган¸ ҳамда уларнинг Ўзбекистонга қайтарилишини айтган.\nАммо бу аёлнинг оиласи Ўзбекистонни диний эътиқоди боис тарк этганини айтиб, “Бизнинг Ўзбекистонга қайтарилишимиз асло мумкин эмас!” демоқда.\nОзодлик билан суҳбатда бу аёл ўз кечмишини қисқача ҳикоя қилиб берди.\n- 1998 йили Исломни қабул қилдим¸ яъни кучли тақво йўлига кириб¸ Ўзбекистондан чиқиб кетганман. Тожикистонга ўтганман¸ Ўзбекистон исломий ҳаракатида бўлганман. Афғонистон¸ Покистонда бўлганман. 2001 йили Америка ҳаракатларни бошлагандан кейин Покистонга қочиб ўтганмиз. Хўжайинимни ушлаб¸ Ўзбекистонга топшириб юбораман деганда¸ ўзимиз илтимос қилиб ўша ердаги баъзи уламолар аралашиб¸ хўжайинимни зиндондан чиқариб¸ Эронга ўтган эдик. Эрон КГБлари бизни ушлаб олиб кетди. Олиб кетиб “Ўзбекистонга топширамиз” деб қийнашди. Мен аввал сиз билан гаплашмоқчи эдим. Радиони анчадан бери мен яхши эшитаман. “Консулга олиб бориб берамиз. Шу ерда сизларни Ўзбекистонга топширади” деяпти.\nОзодлик: Тушунишимча¸ сиз 1998 йилдан бери қаерда бўлсангиз ҳам турмуш ўртоғингиз билан юргансиз-а?\n- Кейин хўжайиним Тоҳир билан чиқиша олмасдан Ўзбекистон исломий ҳаракатини тарк қилганмиз.\nОзодлик: Қачон тарк қилгансизлар?\n- 2001 йили хўжайиним Афғонистон жангларидан чиқиши билан Тоҳир билан чиқиша олмаган. Кейин ўзимизча Покистонда қочиб юриб у ëқ¸ бу ëқда яшаганмиз. БМТга мурожаат қилганимизда¸ “Сабр қилиб туринглар” деган эди. Эшитаяпсизми?\n- Нодира¸ ҳозир саҳрога ўхшаган жойда кетаяпмиз. Агар антенна бўлмай қолса (алоқа узилиб қолса демоқчи - таҳр.)¸ кейин яна телефон қиларсиз. Ҳозирча таваккал гаплашаяпман.\nОзодлик: Майли. Сизларни нимада айблашиб қўлга олишди?\n- “Сизлар Эронга ноқонуний ўтгансизлар” деяпти. “Мен Эронга ноқонуний ўтганман тўғри. Тан оламан. Лекин ўзимизнинг жонимизни сақлашимиз учун ўтганмиз биз. Жонинг хатарда бўлган пайтда ҳар қанақа йўлни қиласан” деб айтдим. Ҳозир булар бизни Теҳронга олиб кетишаяпти. Машинанинг ичидаман мен. Машинада олиб кетаяпти.\nОзодлик: Хўжайинингиз ҳам сиз билан биргами?\n- Ҳа¸ хўжайиним ëнимда ўтирибди. Буларга ижозат йўқ¸ мен гаплашаяпман.\nОзодлик: Фарзандларингиз қаерда?\n- Фарзандим ëнимда. Мен билан бирга яна хоразмлик оила бор. Уларнинг тўртта фарзанди бор. Ўшалар ҳам биз билан бирга. Хоразмликларнинг Эронга келганига бир йил бўлган. Менинг яшаган жойимда уламолар бор¸ ўзим ҳам дарс берганман. Тўрт йилдан бери дарс бераман¸ 100 дан ошиқ шогирдларим бор. Улар ҳозир йиғлаб-йиғлаб қолди. Ҳозир “Телефон қилиб¸ ким билан гаплашсанг гаплаш” деб менга имкон беришди. Мен учта-тўртта жойга телефон қилдим. Сиз нима маслаҳат бера оласиз? Ўзбекистонга бериб юбормаслиги учун нима қилишим керак¸ дейди бу аëл.\n19 октябр куни Озодлик радиосига Эрондан сим қоққан бу аёл оиласи билан Ўзбекистонни тарк этган, Тожикистонга борган. Ўзбекистон исломий ҳаракатига аъзо бўлган ва кейинчалик бу ҳаракатни тарк этган.\nСўнгра эса бу оила маълум муддат Покистон, сўнгра Эронда истиқомат қилган. Эндиликда Эрон полицияси бу оилани мамлакатга ноқонуний кириб келганлик ва мамлакат ҳудудида ноқонуний яшаганликда айбламоқда.\nБиз бу оила тақдирини кузатишда давом этамиз ва яқин келажакда бу мавзуга яна қайтамиз.


16 май 2021, Тошкент вақти: 14:49\nҲуқуқ фаолларига кўра¸ айрим вилоятларда талабалар қурилишда тайини йўқ ойлик ваъдаси билан мажбуран ишлатилмоқдалар.\nНаманганда тузилаётган талабалар отрядлари вилоятдаги бир қатор қурилиш объектларида келаси ҳафтада иш бошлайди. Бу ҳақда “Камолот” ёшлар ижтимоий ҳаракатининг Наманган вилоят кенгаши масъул ходими\n“Бунёдкор-2009” қурилиш отрядлари тўғрисида Камолот ёшлар ижтимоий ҳаракати Наманган вилоят кенгаши раиси ўринбосари Акрамжон Акрамов айтиб берди.\nАкрамжон Акрамов: Вилоятимиздаги учта олий ўқув юртида 111 нафар талабалар "Бунëдкор"да ишлаш истагини билдириб¸ ариза билан мурожаат қилди. Биз ҳозир уларни қурилиш отрядларига йўналтириб¸ тақсимот қилаяпмиз.\nОзодлик: 111 талаба нечта отряд бўлади?\nАкрамжон Акрамов: Бешта отрядга бўлинади.\nОзодлик: Улар қаерларда ишлайди?\nАкрамжон Акрамов: Асосан мустақиллик арафасида топшириладиган объектларда¸ қурилаëтган касб-ҳунар коллежларида ва академик лицей биноларида ишлашади. Яна уларни ободонлаштириш ва кўкаламзорлаштириш ишларига қўшамиз.\nҲозир бизда асосан уч-тўртта қурилиш ташкилотимиз бор. Вилоят ҳокимлигининг “Вилоят инженеринг компания”си¸ “Буюртмачи инженеринг компания”си бор. Ҳозир биз улардан бўш иш ўринлари ҳақида маълумот олдик.\nОзодлик: Улар отрядларни ўз розилиги билан олаяптими ëки тепадан буйруқ бўлаяптими?\nАкрамжон Акрамов: Биз уларга “Мана шунақа иш ташкиллаштирилаяпти. Шунга кўра¸ қаерда қурилиш бўлаëтгани¸ қандай қурилишлар бўлаëтгани ҳақида маълумот беришингизни сўраймиз” деб хат билан мурожаат қилдик. Улар бизга қаерда қандай қурилишлар кетаëтганлиги¸ қанча ишчи кучи кераклиги ҳақида маълумот берди.\nБизга мурожаат қилган талабаларни энди иш объектларига тақсимот қиламиз. Иш берувчи ташкилотлар ишлаëтган талабаларни икки маҳал иссиқ овқат билан таъминлайди.\nТалабалар уйидан узоқроқда бўлса¸ ëтоқ билан таъминлайди. Махсус “Бунëдкор” деган кийим-бош билан эса талабаларни биз таъминлаймиз.\nОзодлик: Кийим-бош текинга бериладими?\nАкрамжон Акрамов: Кийим-бош "Камолот" ҳисобидан текинга берилади.\nОзодлик: Талабалар орасида шунақа отрядга ëзиламан, деганлар кўпми?\nАкрамжон Акрамов: Шу кунга қадар 111 талаба ариза билан мурожаат қилди.\nОзодлик: Сизларнинг “шунча отряд қиламиз¸ шунча одам жалб қиламиз” деган режаларингиз борми?\n- Биз бунақа нарсани олий ўқув юртларига қўя олмаймиз. Биз бир ой олдин эълонларни берганмиз. Бу нарсани ихтиëрий равишда болаларнинг ўзига ҳавола қилиб қўйганмиз¸ дейди Акрамжон Акрамов.\nДемак, наманганлик талабаларнинг “Бунёдкор-2009” отрядлари келаси ҳафтада иш бошлайди.\nХабарларга қараганда, бундай отрядлар республиканинг барча вилоятларида тузилмоқда.\nЛекин фарғоналик камолотчи наманганлик сафдошидан фарқли ўлароқ саволларимизга жавоб беришни истамади.\nОзодлик: Бу Фарғона вилояти "Камолот" ëшлар ижтимоий ҳаракатими?\nОзодлик: Мен “Бунëдкор-2009” бўйича Озодликда радиосидан телефон қилаяпман. Улар қаерларда ишлайди?\n- Бизда маълумотлар телефонда берилмайди¸ узр¸ дея телефон гўшагини қўйиб қўйди Фарғона вилояти Камолот ходими.\nЯна бир неча вилоятдан шундай жавоб эшитгач, Бухорога, инсон ҳуқуқлари ҳимоячиларининг “Ҳозиржавоб гуруҳ” нодавлат ташкилоти аъзоси Шуҳрат Ғаниевга қўнғироқ қилдик.\nУнинг айтишича, бундай талабалар отрядлари Бухоро вилоятида иш бошлаганига 10-15 кун бўлиб қолди.\nШуҳрат Ғаниев: Талабалар қурилиш отрядларидан қочиб кетаяпти. Бир-икки кун олдин битта-иккитаси билан суҳбатлашган эдим. Овқат масаласи йўқ. Пулни тўлаши ҳам ҳали ноаниқ. Ишлаяпмиз¸ овқатни вақтида бера олмаяпти¸ деб айтишди менга.\nОзодлик: Сиз гаплашганлар талабалар отрядлари бўлмаса керак.\nШуҳрат Ғаниев: Талаба қурилиш отряди Бухоро вилояти коллежида тузилган.\nОзодлик: Мен Наманган билан гаплашдим. Улар кейинги ҳафта ишга жўнатамиз, деб айтди.\nШуҳрат Ғаниев: Бухорода аллақачон ишлаяпти. Билмадим Наманганда қандай бўларкан. Талабаларнинг қурилиш отрядлари тузилиши тўғрисида ҳокимият томонидан 15 кун олдин буйруқ берилган.\nОзодлик: 15 кундан бери улар ишлаяптими?\n- Ҳа¸ ишлаяпти. Мактаб биноларини ремонт қилаяпти¸ бундан ташқари колхозда дала шийпон биноларини ремонт қилишаяпти¸ дейди Шуҳрат Ғаниев.\nБухоролик Шуҳрат Ғаниев айтаётган бу отрядларга "Камолот"нинг, балки алоқаси йўқдир? Буни аниқлашнинг имкони бўлмади.\n“Камолот” ёшлар ижтимоий ҳаракати бу йил республика бўйлаб тузаётган қурилиш отрядлари, хабарларга қараганда, 160дан зиёддир.\nАгар Наманганда тузилаётган 5 та отряд таркибида 110 талаба борлигидан келиб чиқадиган бўлсак, демак, республика бўйлаб тузиладиган 160 отряд сафида камида 3500 талаба меҳнат қилади.\n“Бунёдкор-2009” отрядларию Шуҳрат Ғаниев айтаётган ҳокимият томонидан тузилган отрядларга қурилиш объектларида иш топилаётган экан, демак, Ўзбекистонда иш – бўш турган иш жойлари бор!\nБас шундай экан, унда миллионлаб ўзбекистонлик нима учун Россияда ишлаб юрибди?\nРоссия Федерал миграция хизмати раҳбари Константин Ромадановский Давлат Думасининг куни кечаги мажлисида қилган чиқиши чоғида Россия ҳудудида 2 миллион нафар атрофида ўзбекистонлик меҳнат мигранти борлигини, уларнинг аксарияти қурилишларда ишлашини маълум қилди.\nМана шундай шароитда талабалар учун 3000, 5000, боринг ана 10 минг иш жойининг топиб берилиши навбатдаги пропагандистик тадбирдан бошқа нарса эмас, деди Шуҳрат Ғаниев.\n“Бунёдкор-2009” отрядлари учун ажратилаётган иш жойлари, дейди у, чиндан ҳам вакант бўлиши мумкин. Чунки иш ҳақининг озлиги туфайли одамлар Россияга кетиб қолишни маъқул кўрмоқда.\nШуҳрат Ғаниев айтаётган фикр кўп ва хўб билдирилган.\nНаманганлик камолотчи Акрамжон Акрамовдан “Бунёдкор” ёшларга тўланадиган иш ҳақи ҳақида ҳам сўрадик.\nОзодлик: Талабалар икки ой ишлашса¸ қанча ойлик олишади?\n- Бизга келган маълумотларга қараганда тахминан 120-150 минг сўмдан ойлик олишади¸ дейди Акрамжон Акрамов.\nТалабаларнинг қурилиш отрядлари советча-коммунистча ҳодиса бўлиб, энг биринчи отряд 1958 йили Москва давлат университетида тузилган эди.\n1966 йил, 13 декабрда Кремл съездлар саройида талабалар қурилиш отрядларининг биринчи бутуниттифоқ слёти бўлиб ўтган.\nТалаба қурувчилар ҳаракати авжига чиққан 1985 йили собиқ иттифоқ бўйлаб 2 миллион талаба қурилишларда ишлаган.\nКонстантин Ромадановский айтган 2 миллион ҳам эсингиздами?


Пулдан гапирма – қамоққа олишади\nҚирғизистон милицияси томонидан тез-тез тартибга чақириб туриладиган Максим Кулешов бу гал ўғриларни топишни талаб қилгани учун ҳибсга олинди.\nБишкекдаги ҳукумат уйи олдида 19 ноябр куни “23 миллион ҳақида” пикетини ўтказган ҳуқуқ ҳимоячиси Максим Кулешов қамоққа олинди.\nБундан уч йил олдин - 2005 йил март ойида Қирғизистон Миллий банкининг Жалолобод бўлими туналган ва талончилар 23 миллион сўм, яъни 605 минг доллар миқдоридаги маблағни олиб чиқиб кетган эдилар.\nБишкеклик ҳуқуқ ҳимоячиси Максим Кулешов сешанба кунги пикет чоғида ўша жиноятчиларни жазога тортишни талаб қилди. Аммо унинг намойиши узоққа чўзилмади - Бишкек шаҳар милицияси уни ҳибсга олди.\nЎз номини айтишни истамаган милиция расмийсига кўра, Максим Кулешов намойиш ўтказиш тартиб-қоидаларини бузганликда айбланиб қўлга олинган.\n- Ҳуқуқ ҳимоячисининг қўлга олиниши Конституцияга зид эмас. Конституция асосида шаҳар кенгаши митинг ва намойишлар ўтказиш тартиби тўғрисидаги қонун қабул қилган. Бу қонунда ҳукумат уйи олдида ҳар қандай намойиш ўтказиш таъқиқланади, - деди милиция расмийси.\n2005 йил март ойида Миллий Банкнинг Жалолободдаги бўлимини талаган шахсларга нисбатан жиноят иши тўхтатилгани ҳуқуқ ҳимоячиси Максим Кулешовни ҳукумат уйи олдида норозилик пикети ўтказишга ундаган. Кулешовга кўра, фуқаролик жамияти Миллий банкнинг Жалолободдаги бўлими таланишида ҳукумат доираларига яқин одамларнинг қўли борлиги ҳақидаги маълумотларга эга.\n- Банкнинг таланиши тўғрисида айрим одамлар қўлида ҳужжатлар мавжуд ва уларни ошкор қилиш пайти келди. Халқдан ўғирланган 23 миллион сўмнинг яна халққа қайтарилишини талаб қиламиз, - деганди Максим Кулешов ҳибсга олинишидан сал аввалроқ Озодлик радиосига берган интервьюсида.\nБундан аввал ҳам Қирғизистондаги бир қатор нодавлат ташкилотлари ва мустақил нашрлар Жалолободдаги банкнинг таланишида ҳукумат одамлари қўли борлиги тўғрисида ўз шубҳаларини билдирган эдилар.\nБироқ Қирғизистон Бош прокуратураси бундай шубҳалар ўринсиз эканини маълум қилди. Бош прокуратура вакилларига кўра, Жалолободдаги банкни талаган шахсларнинг исмлари терговга маълум. Бироқ уларни топиш имкони бўлмагани учун ҳам бу борадаги жиноят иши вақтинча тўхтатилган.\nҚирғизистон Бош прокурори ўринбосари Қубаничбек Асангелдиевнинг айтишича, жиноят ишининг тўхтатилгани банкни ўмарган жиноятчиларга нисбатан қидирув тўхтатилди, дегани эмас.\nЖиноятчилардан бири топилиши биланоқ, жиноят иши қайта очилади. Бош прокуратура расмийси, бу жиноятда ҳукумат доираларидаги шахсларнинг иштироки йўқ эканини ҳам қайд этиб ўтди.


Маҳкумлар сони бўйича етакчи давлатлар\n16:31 / 14.03.2019 43295\nҚонунбузарлик кўп ҳолларда панжара ортига етаклайди. Дунёнинг ҳар бир давлати ўз ҳудудида амал қилувчи ўзига хос қонунларга эга ва улардаги маҳкумлар сони ҳам табиийки турлича. Бу борада расмий статистика ҳар 100 минг кишига неча нафар маҳкум тўғри келишига қараб юритилади.\n* биргина АҚШнинг ўзида панжара ортида озодлик ёки ўлимни кутаётган маҳкумлар сони бутун Европа давлатлариникидан ҳам кўпроқдир;\n* Европа давлатлари орасида мутлақ етакчи Россия ҳисобланади ва бу маҳкумларнинг аксарияти қотиллик учун панжара ортига равона бўлган;\n* Европада ҳамон етакчи бўлса-да, сўнгги йилларда Россияда маҳкумлар сони камайиб бормоқда. Масалан, бу давлатда 2008 йилда 100 минг кишига 625 кишини ташкил қилган бўлса, кейинчалик бу кўрсаткич 394 кишига қадар тушган;\n* қайсидир давлатда маҳкумлар сони кўплиги инсон ҳуқуқларининг поймол қилинишини англатмайди. Масалан, АҚШ бу борада биринчи, Афғонистон эса 167-ўринда. Бу давлатлардаги инсон ҳуқуқлари бўйича ҳолатни албатта солиштириб бўлмайди. Аммо бу фактор ҳам йўқ эмас – кўпчилик давлатларда мухолифат қаттиқ таъқиб қилинади ва сиёсий маҳбуслар талайгина.\nДемак 2018 йил маълумотлари бўйича ҳар 100 минг кишига тўғри келувчи ва умумий маҳкумлар сони бўйича етакчи давлатлар рейтинги қуйидагича:\nЎзбекистон бу рўйхатда 100 минг кишига тўғри келувчи 150 маҳкум билан 105-ўринни эгаллаган. Бу борадаги энг кам кўрсаткич Гвинея-Бисауда қайд этилган бўлиб, 220-ўринни эгаллаган бу давлатда 100 минг кишига 10 маҳкум тўғри келади ва умумий маҳкумлар сони бор-йўғи 196 нафарни ташкил қилади.


«Толибон» мактаб дастуридан ўзбек тилини олиб ташлайдими? - EFFECT.UZ\n«Толибон» мактаб дастуридан ўзбек тилини олиб ташлайдими?\n. 16:48 | 31.08.2021\nЎзбекистон Ташқи ишлар вазирлиги таҳлилчи Анвар Назирнинг Афғонистон ҳудуди мактаб дастуридан ўзбек тили олиб ташланганлиги ҳақида берган хабарига муносабат билдирди.\nМаълум бўлишича, Анвар Назир Афғонистонда Амир Темур, Шайбонийхон, Бобораҳим Машраб, Маҳмуд Ғазнавий, Абу Райҳон Беруний меросининг ўрганилиши ҳамда навоийшуносликнинг ҳам таъқиқлангани ҳақида хулоса қилган.\nЎзбекистон Республикаси Ташқи ишлар вазирлиги вакилининг “Толибон” Ҳаракати расмий раҳбарияти билан бўлиб ўтган суҳбати чоғида ушбу ахборотнинг ҳақиқатга зидлиги таъкидланган.\n“Толибон” вакили ўзбек тили, пушту ва дари тиллари билан бир қаторда, бундан буён ҳам Афғонистоннинг расмий тилларидан бири бўлиб қолишини тасдиқлади.\nЎзбек тилини ўрганиш ва ривожлантиришга, толиблар расмий вакилининг маълумотига кўра, мамлакат янги раҳбарияти алоҳида эътибор қаратади.\n“Баъзи билимсиз “таҳлилчи” ва журналистларнинг шубҳали шов-шувлар ва “қайноқ факт”лар илинжида очиқдан очиқ бузиб кўрсатилган ва ёлғон ахборотларни тарқатаётгани эса афсусланарли ҳолатдир”, – дейилади муносабатда.\nЭслатиб ўтамиз, аввалроқ Ташқи ишлар вазирлиги Ўзбекистон-Афғонистон чегараси тўлиқ ёпилганлигини ва қочоқлар қабул қилинмаслигини маълум қилди.\nTeglar:Tolibon, Анвар Назир, Ўзбекистон\nТолибон олий раҳбарининг қаердалиги эълон қилинди\n«Бундан буён катта оммавий давлат тадбирларини «Янги Ўзбекистон» боғида ўтказамиз» – Шавкат Мирзиёев\nАндижонда уч нафар талаба аянчли автоҳалокат натижасида ҳалок бўлди


Ўшлик аëл қулфурушликда айбланмоқда\n01 декабр 2020, Тошкент вақти: 16:58\nсентябр 22, 2009\nМиролимовлар оиласи Россияга келгач¸ ўзларининг ахлатхонадан шиша идиш теришга мажбурланганини айтмоқдалар.\nШу йилнинг июл ойида ўшлик Ўғилхон Умарова ҳамшаҳри Обиджон Миролимов ва унинг оиласини иш топиб бериш ваъдаси билан Россияга юборган. Бу ерда эса уларни ахлатхонадаги ҳаëт¸ таҳқир ва калтаклар кутаëтган бўлган.\n45 ёшли Обиджон Миролимов шу йилнинг июл ойида Россияга ишлаш учун одам жўнатиш билан шуғулланувчи Ўғилхон Умарова билан учрашиб қолади. Ўғилхон Умарова унга Россияда ишлашни таклиф қилади. Сўнгги пайтларда ишсиз юрган Обиджон Миролимов Россияга ўз оиласи билан ишлагани бормоқчилигини, лекин йўлкира харажатлари йўқлигини айтади.\nЎғилхон Умарова Обиджон Миролимовга Россиянинг Тюмен шаҳридаги базада иш борлигини, у базада кунига минг рублдан ҳайдовчилик қилиш мумкинлигини, хотини, ўғли ва қизи ўша базада баклашка сортировка қилиши мумкинлигини айтади. У ерга бориш йўл ҳаққи ва бошқа харажатларни кейин қайтариш шарти билан ўзи тўлашга ваъда беради.\nОбиджон Миролимовни Россиянинг Тюмен шаҳридаги Московский қишлоғида Ўғилхон Умарованинг қизи Гулзина ва бир озарбайжон йигит кутиб олади.\n- Эртаси куни бизни ишга олиб келди. Қарасак, ахлатхона экан. Мен: “Синглим, бу ахлатхона-ю, бу ерда биз нима иш қиламиз?” десам, у: “Машина келиб, ахлат тўкади, сизлар шунинг ичидан шиша идишларни териб оласизлар, терилган бир қоп шишага 9 сўмдан (1 АҚШ доллари қарийб 44 қирғиз сўмига тўғри келади – таҳр.) берамиз”, деди. Мен: “Синглим, бизга ойингиз бундай демаган, базада ўтириб баклашка сортировка қиласизлар, деган. Бизни ахлатхонага олиб келдингиз-у” десам, “Келганингдан кейин ишлайсан” деб айтди, дейди Обиджон Миролимов.\nСуҳбатдошимизнинг айтишича, улар бу ерда ишламасликларини айтганларидан кейин озарбайжон миллатига мансуб йигитлар келиб, Миролимовлар Умаровадан сотиб олинганини, уларнинг ҳар бири учун 50 минг рублдан пул берилгани, шунинг учун энди Миролимовлар уларнинг айтганини қилиши кераклигини айтиб, Обиджон акани калтаклаб кетганлар.\nОбиджон акага кўра, уларга Ўшда ваъда қилинган бепул ётоқхона ва озиқ-овқат ҳам шунчаки қуруқ сўз бўлиб чиққан. Бундан ташқари, уларга еган овқати ва ётоқхона учун ойига пул тўлашга мажбурлиги айтилган:\n- Ахлат машинасида муддати тугаган озиқ-овқат келар экан. Одамлар ўшани ер экан. Унинг ичида гуруч, макарон, колбаса, нон - ҳамма нарса бор. Биз шундай овқат учун ҳам иш берувчиларга бир ойда еган овқатимиз учун 2200 сўмдан пул беришимиз керак экан, деди Обиджон Миролимов.\nУ шу тарзда бир неча кун ишлаганидан сўнг ўша ерда гаровда юрган ўшлик бир қиз уларга тезроқ қочиб кетишни маслаҳат беради, агар қочиб кетмаса, қизи ва аёлини бошқа одамларга сотиб юборишлари мумкинлигини айтади. Бу гапдан сўнг озарбайжон миллатига мансуб бир неча йигит келиб, Миролимовларга маслаҳат берган қизни қаттиқ калтаклайдилар.\nШундан сўнг Обиджон Миролимов оиласи ва ётоқхонадаги ўзининг беш нафар шериги билан қочишга муваффақ бўлади. Улар аввалига Тюмен шаҳрида Қирғизистон элчихонасини излашади. У ерда элчихона йўқлигини билишганидан сўнг Тюмен шаҳар миграция хизматига борадилар:\n- Тюмен шаҳрининг Республика кўчасида миграция хизмати бор экан. Ўша ерга бориб, миграция хизмати раҳбари подполковник Анатолий Фёдорович деган одам билан учрашдим. Унга бўлган ишларни айтиб берганимдан кейин у бизга шаҳарда 10 кун юришга рухсатнома ёзиб берди ва тезроқ Тюмендан чиқиб кетишимиз кераклигини айтди, дейди Обиджон Миролимов.\nУнинг айтишича, Обиджон ака ва унинг оиласи бу вақт ичида шаҳар четидаги ўрмонда беркиниб яшаган. Улар 7 август куни ўрмондан шаҳарга борганлар ва ўша ердан хусусий ҳайдовчилардан бири билан йўлкирани Ўшда беришга келишиб, шу йилнинг 10 август куни Ўшгача етиб келганлар.\nОбиджон Миролимовга кўра, улар ишлаган жойда асосан қирғиз ва тожик миллатига мансуб юздан ортиқ одам ишлар экан. Суҳбатдошимизнинг айтишича, унинг жияни Эркин Ҳакимов ўзининг беш кишидан иборат оиласи билан бундан бир неча ой аввал Ўғилхон Умарова томонидан Россиянинг Тюмен шаҳрига ишлаш учун жўнатилган.\nОбиджон Миролимов Ўшга қайтиб келганидан сўнг Ўғилхон Умаровага телефон қилади:\n- Телефон қилсам, у аёл: “Қирғизистонда замон пули борники, мен Қорасув прокуратурасида делоларни ёптирганман, қаерга борсанг боравер, пул билан тўғрилайман”, деди. “Эсинг билан бўл, жиянларинг мени қўлимда”, деди. Мен қўрққанимдан телефонни қўйиб қўйдим, деди Обиджон Миролимов.\nШу суҳбатдан сўнг у Ўшдаги “Қонун ва тартиб” ҳуқуқни ҳимоя қилиш марказига ўзининг ҳақ-ҳуқуқларини ҳимоя қилишларини сўраб мурожат қилади.\n- Ҳуқуқни ҳимоя қилиш марказимизга 2009 йил 7 сентябр куни Обиджон Миролимов ўзининг конституцион ҳуқуқларини ҳимоя қилиб беришимизни сўраб мурожаат қилди. Биз мазкур воқеа юзасидан Қорасув туман ички ишлар бошқармаси, Қорасув туман прокуротураси, Ўш вилоят миллий хавфсизлик хизматига мурожаат қилдик. Бундан ташқари, Россия бош прокуратураси, Россия жамоатчилик палатаси, Россия федерал миграция хизматига мактуб юборганмиз, бироқ ҳозирги кунгача Россия тарафидан жавоб бўлмади, деди “Қонун ва тартиб” ҳуқуқни ҳимоя қилиш маркази раҳбари Иззатилло Раҳматуллаев.\nУнинг айтишича, Россиянинг тилга олинган идораларига юборилган мактубда айни пайтда Тюмен шаҳрида қулликда юрган қирғизистонликлар, шу жумладан, Обиджон Миролимовнинг қариндошларини ўз юртига қайтаришга ёрдам бериш сўралган.\nҲуқуқ ҳимоячисининг айтишича, Ўғилхон Умарова одамфурушлик қилгани учун Қирғизистон қонунчилиги бўйича ўз жазосини олиши лозим.\nОбиджон Миролимов Ўшга келганидан сўнг ўзини алдаган аёл устидан Ўш вилоятига қарашли Қорасув туман ички ишлар бошқармасига ҳам ариза берган. Аризада Ўғилхон Умаровадан жиянини қайтариб келишни ва ўз қарзини тўлаб беришни талаб қилган.\nБироқ одамфурушликда айбланаётган Ўғилхон Умарова бу айбловларни асоссиз, деб ҳисоблайди. Унинг айтишича, аёл Обиджон Миролимовга ёрдам бериш учун уни Россияга жўнатган, ишга жойлаш учун унинг ортидан Россияга боргунича Миролимовлар қочиб кетганлар.\n- Мен улардан хафа бўлдим. Бу ерда қарз бўлиб, йўлкирасига, емоқ-ичмоғига пул берганман. Мен машинада ортидан етиб боргунимча қочиб кетишибди. “Одам сотди” деган айбловларнинг бари ёлғон. Мен умр бўйи автобазада ишлаганман. Одам олди-соттиси билан шуғулланмайман, дейди Ўғилхон Умарова.\nСуҳбатдошимиз Миролимовларни ишга жойлаш ваъдасини бермаганини айтади.\nЎғилхон Умарова: Уларни ўзларининг Эргаш деган тоғаси чақиртирган. Улар мени шантаж қилишмоқда. Мен уларни устидан прокуратурага ариза бераман.\nОзодлик: Уларни Россияда қизингиз кутиб олган экан-ку?\n- Қизим кутиб олган бўлса, фақат уларни квартирага олиб борган, ишлатгани эмас. Улар квартирадан қочиб кетишган .Улар қочиб келиб, менинг устимдан турли жойларга ариза бериб, мени шантаж қилишмоқда, дейди Ўғилхон Умарова.\nБу ишда Миролимов ҳақми ёки Умаровами – бунисини энди Қирғизистон адлияси ҳал қилади.\nМутахассисларга кўра, Қирғизистон қонунчилиги бўйича одам савдоси билан шуғулланган шахслар қонун доирасида 3 йилдан 8 йилгача озодликдан маҳрум қилиниши мумкин. Бироқ аксарият ҳолларда уларга қарши очилган жиноят ишлари судгача етиб бормайди, негаки ариза билан мурожаат қилган одамларнинг аксарияти айбланувчилар билан ўзаро келишиб олади ва ўз аризасини қайтариб олади.\nЎш вилоят Ички ишлар бошқармасидан олинган расмий маълумотларга кўра, йил бошидан буён одам савдоси моддаси бўйича 11 та маҳкама бўлиб ўтган ва бир неча одам узоқ йилларга озодликдан маҳрум қилинган.


19:35 / 21.04.2017 2505 pdf Ўқиш режими + -\n“Абодила” сўзи “Абдуллоҳ” исмининг кўплик шакли ҳисобланади. Ибн Салоҳга кўра, Абдуллоҳ исмли саҳобалар сони икки юз йигирмага, Ибн Фатҳунга кўра, уч юзга яқин. Аслида “Абдуллоҳ” исмли саҳобаларнинг барчаси “абодила” дейилади. Аммо фиқҳ ва мусталаҳул ҳадис илмида “абодила” дейилганда, Қурайш қавмидан бўлган машҳур тўрт саҳобий – Абдуллоҳ ибн Умар, Абдуллоҳ ибн Аббос, Абдуллоҳ ибн Амр ибн Ос ва Абдуллоҳ ибн Зубайр розийаллоҳу анҳумлар назарда тутилади. Айнан бу зотларнинг “абодила” деб танилишларига сабаб шуки, Набий соллаллоҳу алайҳи ва саллам ҳаётлик вақтларида улар бошқа саҳобаларга нисбатан ёшроқ бўлишган ва илм-маърифатли бўлганлари боис кўп йиллар давомида одамлар улар ҳузурига келиб, турли савол ва фатволар сўраб туришган. Мазкур саҳобалар ибодат ва тақволари билан бир қаторда кишилар саволларига берган жавоблари орқали ҳам машҳур бўлишган. Агар фиқҳда “бу абодиланинг сўзи”, дейилган бўлса, мазкур тўрт саҳобийнинг қавли назарда тутилган бўлади.\nАбдуллоҳ ибн Масъуд розийаллоҳу анҳу каби машҳур саҳоба Қуръони карим тиловати ва тафсири, ҳадис ва фиқҳ соҳасида жуда кенг қамровли илм соҳиби бўлишига қарамай “абодила” қаторига қўшилмаган. Аҳмад ибн Ҳанбалдан абодила кимлар, деб сўралганида у юқоридаги тўрт саҳобани санаган. Сўнг Абдуллоҳ ибн Масъуд абодила ҳисобланмайдими, деб савол қилинганида имом Аҳмад: “Ибн Масъуд абодиладан эмас”, деб жавоб берган. Байҳақийнинг айтишича, “абодила” истилоҳи Абдуллоҳ ибн Масъуд даврида қўлланилмаган.\nКитобларда “уч абодила” дейилган бўлса, юқоридаги саҳобалардан Абдуллоҳ ибн Зубайр тушириб қолдирилган бўлади. Бир тоифа уламолар Абдуллоҳ ибн Масъудни ҳам абодила қаторида санаганлари учун баъзи китобларда “уч абодила ва Абдуллоҳ ибн Зубайрнинг қавли”, деб келтирилган. Жавҳарийнинг машҳур “ас-Сиҳоҳ” номли асарида абодила, деб Абдуллоҳ ибн Зубайр ўрнига Абдуллоҳ ибн Масъуд зикр қилинган. Файрузободий ўзининг “ал-Қомусул-муҳийт” асарида: “Абодила: Ибн Аббос, Ибн Умар ва Ибн Амр ибн Ос ибн Воилдир. Ибн Масъуд улардан эмас. Жавҳарий хато қилган”, деб айтган. Ибн Ҳумом “Фатҳул-қодийр”да келтиришича, ҳанафийлар Ибн Масъудни абодила қаторида санаганлар.\nХулоса қиладиган бўлсак, ҳанафий фуқаҳолар наздида абодила дейилганда, Абдуллоҳ ибн Масъуд, Абдуллоҳ ибн Аббос ва Абдуллоҳ ибн Умар розийаллоҳу анҳум назарда тутилса, жумҳур муҳаддислар наздида, абодила Абдуллоҳ ибн Аббос, Абдуллоҳ ибн Умар, Абдуллоҳ ибн Амр ва Абдуллоҳ ибн Зубайр розийаллоҳу анҳумлардир.\n19:34 / 21.04.2017 1962\n19:36 / 21.04.2017 2309\n1926 19:32 / 21.04.2017\n2556 19:39 / 21.04.2017\n4161 20:15 / 21.04.2017\n2555 16:20 / 21.04.2017


21 октябр 2021, Тошкент вақти: 10:04\nҚоҳирадаги Таҳрир майдони бир неча кундан бери намойишчилар билан тўлиқ.\nЕвропа Иттифоқи раҳбарияти Миср ҳукуматини муҳолиф гуруҳлар билан музокаралар ўтказиш, ҳибсга олинган намойишчиларни озод қилиш ҳамда шу йўл билан мамлакатни қамраб олаётган ғалаёнларни тўхтатишга чақирди.\nЕИнинг Ташқи сиёсат бўйича мутасаддиси Катрин Аштон мамлакатда қурбон берилган намойишчилар ҳаётини сақлаб қолиш мумкинлиги, аммо, бундай бўлмагани юзасидан афсус билдирди.\nБу баёнотлар бугун Қоҳирадаги вазиятни муҳокама қилган ЕИ вазирлари йиғилишида янгради.\nЕвропа Комиссияси раиси Жозе Мануэл Баррозо Мисрдаги вазиятни изга солиш учун мулоқотлар зарурлигини таъкидлади.\n- Ишончим комил, демократия ва барқарорликни ўрнатиш йўлидаги тўсиқларни енгиб ўтиш ва шу орқали Мисрда ўзгаришлар ясашга эришишнинг ягона йўли мулоқотдир, деди Еврокомиссия раҳбари.\nБундан бироз муқаддам Халқаро ҳамжамиятнинг Яқин Шарқ бўйича вакили Тони Блэйр, охир-оқибатда, Миср ҳокимиятида ўзгариш бўлиши муқаррар, деб ҳисоблаши ҳақида баёнот берган эди.\nШунингдек, Ғарб расмийлари бугунги нотинч вазиятда назорат ҳар икки давлатда ҳам исломий жанггари гуруҳлар қўлига ўтиб кетиши эҳтимолининг хавфли оқибатларидан огоҳлантирмоқда.\nЖумладан, Италия ташқи ишлар вазири Франко Фраттини “мисрликлар радикаллик ва экстремизмни эмас, балки демократия ва фуқаролик ҳуқуқлари устиворлигини танлаши”га ишончи комил эканини айтди.\nИсроил президенти Шимон Перес, хусусан, Мисрда Исломий муҳолиф гуруҳлар ҳокимиятни назоратига олиши эҳтимолидан хавотирда эканини айтди.\nМисрда 30 йилдан буён ҳокимиятда ўтирган президент Ҳусни Муборакнинг истеъфоси талаб қилинган намойишлар ҳануз давом этмоқда.\nМинглаб одам Қоҳира кўчаларида намойишларини давом эттираётган кезда Миср телевидениеси президент Ҳусни Муборак полиция раҳбарини алмаштираётгани ҳақида хабар тарқатди.\nРасмий хабарга кўра, Муборак норозилар уларга қарата полиция томонидан куч қўлланишига масъул, деб қоралаган Ички ишлар вазири Ҳабиб ал-Адлийни ишдан олиб, унинг ўрнига полициянинг истеъфодаги генерали Маҳмуд Вағдийни тайинлаган.\nЭслатамиз, сўнгги ҳафта ичида 100 га яқин намойишчи ўлдирилди, мингдан ортиғи эса полиция билан тўқнашувлар чоғида жароҳатланди.\nХориж давлатлари эса бу давлатга сайёҳликка борган фуқаролари эвакуациясини давом эттирмоқда.\nҚоҳирада истиқомат қилаëтган ва таҳсил олаётган 27 яшар Умаржон Қоҳирадаги сиëсий ғалаëнларга бевосита гувоҳ бўлар экан, бу халқни қашшоқлик кўчага етаклаганини айтади.\nОзодлик билан суҳбатда Қоҳирадаги сўнгги вазиятни тасвирлаб берди.\nУмаржон билан суҳбат


ЎзА - Пахта теримига ходимларни мажбуран жалб этган раҳбарлар жаримага тортилди\nПахта теримига ходимларни мажбуран жалб этган раҳбарлар жаримага тортилди\nНукус шаҳар 1-болалар ва ўсмирлар спорт мактаби ҳамда Хўжайли туманидаги 31-умумтаълим мактаб раҳбарлари Маъмурий жавобгарлик тўғрисидаги кодекснинг 51-моддаси 1-қисми билан жаримага тортилди. Улар ишчи ва хизматчи ходимларни пахта йиғим-терим ишларига мажбуран жалб этган.\nБу ҳақда Ўзбекистон Республикаси Бандлик ва меҳнат муносабатлари вазирлиги матбуот хизмати хабар бермоқда. Унга кўра, вазирлик томонидан яна бир нечта пахта теримига мажбуран жалб қилиш ва теримчиларга етарли шарт-шароит яратмаслик ҳолатлари аниқланди.\nХусусан, Жиззах вилояти Арнасой тумани АТБ “Халқ банки” бошқарувчиси, ҳудуд Тиббиёт бирлашмаси бош врачи, “Сувоқова“ ДУК Арнасой тумани филиали бошлиғи ҳам қўлостидаги ходимларни пахта теримига мажбуран йўналтирган. Шу туфайли улар Маъмурий жавобгарлик тўғрисидаги кодекснинг 51-моддаси 1-қисми билан базавий ҳисоблаш миқдорининг 10 баробари қийматида жаримага тортилди.\nЖиззах вилояти Дўстлик туманида жойлашган “Севдиёт” фермер хўжалиги раҳбари эса теримчилар учун етарли шарт-шароитлар яратиб бермаган. Унга нисбатан Маъмурий жавобгарлик тўғрисидаги кодекснинг 49-моддаси 1-қисми билан маъмурий жарима қўлланилди.\nҚашқадарё вилояти Миришкор тумани Ирригация бўлими бошлиғининг қилмишлари ҳам кодекснинг айнан шу қисми билан жаримага тортилишга асос бўлди. Яъни, у ходимларни пахта йиғим-терим вақтида бажарилмаган иш ҳажмлари учун пул маблағлари тўлаб берган.\nҚарши шаҳри “Обод” автотранс МЧЖ директори йўналиш бўйича йўловчиларни ташишни амалга оширувчи “Дамас” русумли автомобиль ҳайдовчиларини уларнинг розилигисиз пахта далаларига теримчиларни ташишга мажбурлагани сабаб базавий ҳисоблаш миқдорининг 10 баробари қийматида маъмурий жарима тўлайдиган бўлди.\nТошкент вилояти Оҳангарон тумани ҳокимининг қишлоқ ва сув хўжалиги масалалари бўйича ўринбосари, Жиззах вилояти Зафаробод тумани ҳокимининг иқтисодиёт ва тадбиркорлик масалалари бўйича ўринбосари, Мирзачўл тумани ҳокимининг қурилиш ишлари бўйича ўринбосари теримчилар учун етарли шарт-шароитларни яратмаганлиги сабабли маъмурий жаримага тортилди. Уларнинг сафида Андижон вилояти Улуғнор тумани ҳокимининг биринчи ўринбосари ҳам бор. У пахта териш учун келган ишчиларнинг ётоқ жойида зарур шарт-шароитларни яратишга масъулиятсизлик билан ёндашган. Унга нисбатан базавий ҳисоблаш миқдорининг 7-10 баробари қийматида маъмурий жарима қўлланилди.\nЎзбекистон Республикаси Бандлик ва меҳнат муносабатлари вазирлиги қайд этганидек, Ўзбекистон Республикасида мажбурий меҳнатнинг ҳар қандай шакли қонунга хилоф.\n– Агар сизни пахта терими ёки бошқа бирор ишга мажбурлашса ёки шундай ҳолатга дуч келсангиз, Давлат меҳнат инспекциясининг 1176 қисқа рақамларига, dmi.mehnat.uz сайти ёки mehnathuquqbot Телеграм ботига мурожаат қилинг, – дея эслатмоқда вазирлик Матбуот хизмати.


КЕЛАЁТГАН ЙИЛ УЧУН БЮДЖЕТ ТИЗИМИ ОЧИҚ ВА ШАФФОФЛИГИ ТАЪМИНЛАНАДИ. МАБЛАҒЛАР САМАРАЛИ ВА МАНЗИЛЛИ ЙЎНАЛТИРИЛАДИ - AUZ.UZ\nКЕЛАЁТГАН ЙИЛ УЧУН БЮДЖЕТ ТИЗИМИ ОЧИҚ ВА ШАФФОФЛИГИ ТАЪМИНЛАНАДИ. МАБЛАҒЛАР САМАРАЛИ ВА МАНЗИЛЛИ ЙЎНАЛТИРИЛАДИ\n2020 йил давлат бюджети лойиҳаси халқаро стандартларга мувофиқ тайёрланиб, биринчи марта “2020 йил учун Ўзбекистон Республикасининг Давлат бюджети тўғрисида”ги Қонуни қабул қилинди.\nУшбу Қонунга мувофиқ, 2020 йилдан бошлаб ҳамма маҳаллий бюджетлар мустақиллиги белгиланди ҳамда тегишли ҳокимликларга ва уларнинг мутасадди идораларига маҳаллий бюджетларни мустақил равишда шакллантириш ваколати берилди. Хар бир бюджет ўзининг даромадидан келиб чиқиб харажатлар миқдорини ошириши ёки камайтириши мумкинлиги белгилаб кўйилди.\nПрезидентимиз кўрсатмасига кўра, вилоятларнинг вилоят бюджетини тўғри шакллантирганликлари юзасидан хулосалар Ўзбекистон Республикаси Ҳисоб палатаси томонидан, шунингдек, туманлар ва шаҳарлар хокимликлари томонидан шакллантирилган бюджетларнингтўғрилиги юзасидан хулосалар молия бош бошқармалари томонидан берилмоқда. Шу билан бир қаторда Қонун билан маҳаллий бюджетларнинг даромадлари манбалари тасдиқланди. Унга мувофиқ, туман бюджети даромадлари қуйидаги манбалар ҳисобига шаклланади:\nБундан ташқари маҳаллий бюджетлар даромадлари ҳамда харажатлари ўртасидаги тафовутларни қоплаш мақсадида, даромадларни қайта тақсимлаш ҳамда тренсфертлар ажратиш кўзда тутилмоқда.\n- мобил алоқа хизмати ва алкоголь маҳсулотлари, шу жумладан, пиво учун акциз солиғидан тушумлар 2019 йил\nКелаётган 2020 йилда туман бюджети харажатлари таркибининг 67.1 фоизини ёки 72 млрд. 774 млн.сўми иш ҳақи ва унга тенглаштирилган тўловларни ташкил этади.\nТуман бюджети харажатларини соҳалар кесимида таҳлил қиладиган бўлсак, ижтимоий соҳа харажатларига 86 млрд. 709 млн.сўм ёки жами харажатларнинг 80,0 фоизини йўналтириш таклиф этилмоқда.\nСоғлиқни сақлаш харажатларига 48 млрд.сўм сўм миқдорида маблағ ажратилади.\nХусусан, соғлиқни сақлаш муассасаларини сақлаб туриш, жумладан, озиқ-овқат, дори-дармон, гигиена воситалари, юмшоқ ва қаттиқ жиҳозлар билан таъминлаш, куз-қиш мавсумига тайёргарлик борасида озиқ-овқат захирасини яратиш каби харажатлар мавжуд бўлиб, уларга 7 млрд.сўм миқдорида маблағлар ажратиш режалаштирилмоқда.\n9 млрд. 187 млн сўм миқдорида маблағ ажратилади. Ушбу маблағлар асосан мактабгача таълим ташкилотларидаги тарбияланувчиларнинг овқатланиш харажатларига йўналтирилади.\n- Умумий таълим харажатларига 6 млрд. 518 млн сўм сўм миқдорида маблағ ажратилади.\nИқтисодиётга қилинадиган харажатлар миқдори эса 9.5 млрд.сўмни ташкил этмоқда.\nДавлат ҳокимияти ва бошқарув органларини сақлаш харажатлари 4 млрд. 700 млн.сўмдан иборат бўлади. Умумий қилиб олганда, 2020 йилги туман бюджетининг солиқ тушумлари бўйича даромадлари режаси 52 млрд. 569 млн.сўм, юқори бюджетдан олинадиган трансфертлар миқдори 55 млрд.830 млн сўм миқдорида белгиланиб, туман бюджетининг харажатлари эса 108 млрд. 399 млн.сўмни ташкил қилмоқда.Ҳамма сайъ-ҳаракатлар халқимиз ҳаёти фаровонлигига қаратилгани билан эътиборлидир.\nБалиқчи тумани молия бўлими мудири.


Хитой компанияси Тожикистонда нефтни қайта ишловчи завод қурди\nСNPC (Хитой миллий нефтегаз корпорацияси) шўъба компанияси Тожикистонда нефтни қайта ишловчи йирик завод қурилишини якунлади. Мазкур завод бир йилда 300 тоннадан 500 000 тоннагача нефтни қайта ишлаш имкониятига эга.\nНефтни қайта ишловчи завод(НҚИЗ) “Данғара” эркин иқтисодий зонасида "TK-Oil" тожик-хитой қўшма корхонаси билан биргаликда қурилди. Бундан аввал расмийлар "TK-Oil"нинг эгаси Тожикистоннинг "Хасан ва Ко" ва Хитойнинг Dong Ying heli Investment and Development Co. Ltd ( CNPCнинг шўъба корхонаси) эканини маълум қилган эди.\n«Asia Plus» агентлиги2013 йилда тарқатган хабарида «TK-Oil” акцияларининг 90 фоизи Хитойнинг Dong Ying heli Investment ва Development Co. Ltd компаниясига, атиги 10% акцияси эса "Хасан ва Ко"га тегишли эканлигини маълум қилганди.\nДанғара Эркин Иқтисодий зонаси директорининг ўринбосари Илҳомиддин Мўминовнинг 31 август куни Радио Озодига айтишича, завод қуриб битказилди ва “нефть омборидаги юк терминалида қурилиш ишлари давом этмоқда”. “Биз Хитой инвесторларига мактуб йўллаб корхонани фойдаланишга топширилишининг аниқ санасини сўрадик. Ҳозирча расмий жавобни олганимизча йўқ», -деди Мўминов.\n“Данғара” Эркин иқтисодий зона инженерларининг айтишларича, хом нефт маҳсулотини олиб келиш учун аввалига темир йўл қурилиши режалаштирилган эди, «аммо темир йўл транспот йўлини кесиб ўтиши маълум бўлди, бу вазиятда кўприк қуриш керак бўларди». Шу сабабли заводга қадар нефть қувурлари ётқизилди, «хитойликларнинг ҳисоб-китобларига қараганда бу йўл арзонга тушар экан».\nАйни дамда Хитой компанияси Қозоғистондан нефт импорти борасида музокаралар олиб бормоқда, бироқ Мўминовнинг айтишича, ҳозирча корхонага хом нефть олиб келинмаган.\nДанғарадаги нефтни қайта ишловчи завод 2016 йилнинг кузида ишга тушиши керак эди, бироқ бир неча йилдан бери унинг ишга туширилиши кейинга қолдириб келинади. Бунинг сабабларидан бири мамлакатдаги муаммоли банк бўлмиш Агроинвестбанкда 12 миллион долларнинг ушланиб қолишидир.\nЯқинда Данғара туман раисининг биринчи ўринбосари Жамшед Шарифзода матбуот анжуманларидан бирида баёнот бериб, нефтни қайта ишловчи завод инвестори Агроинвестбанкдан ўзининг 12 миллион долларини олгани ва завод эндиликда синов режимида фаолият юритаётганини айтган эди.\nТожикистон нефтнинг катта қисмини Россиядан импорт қилади. Шартномага кўра бу мамлакат Тожикистонга бож тўловларисиз бирмиллион тоннагача нефть етказиб бериши керак.\nРасмий статистикага кўра, 2018 йилда Тожикистон 310,8 миллион долларлик 446 000 тонна нефть импорт қилган.\nПРЕЗИДЕНТ ҚАРОРИ: ЎЗБЕКИСТОНДА РАМАЗОН ОЙИ 24 АПРЕЛДА БОШЛАНАДИ — ЖАДВАЛ\nБАНКЛАР ДОЛЛАРНИ СОТИШ КУРСИНИ 10 200 СЎМГАЧА КЎТАРИШДИ\nAQSH koronavirusning kelib chiqishini aniqlamoqchi - Tramp\nЎзбекистонда COVID-19 беморлари сони 1500 нафарга яқинлашмоқда


Солижон Абдураҳмонов яна колонияга жўнатилган - BBC O'zbek\nСолижон Абдураҳмонов яна колонияга жўнатилган\nImage caption Солижон Абдураҳмоновга амнистия қўлланилмади\nЖурналист Солижон Абдураҳмоновга амнистия қўлланилиши ҳақидаги умидлар яна чиппакка чиққан.\nЖурналист жазо муддатини ўташ учун яна қамоқхонага қайтарилган.\nАввалроқ у Тошкентдаги қамоқхоналар касалхонасига даволаниш учун келтирилганди.\n63 ёшли журналистнинг саломатлиги ночор экани ҳақида бир неча бор турфа инсон ҳуқуқлари фаоллари ва унинг яқинлари бонг уришганди.\nХалқаро ҳамжамият томонидан журналистни озод қилиш чақириқлари тинмаган бўлса ҳам, Ўзбекистон ҳукумати ўзининг эркин матбуот ва инсон ҳуқуқларига нисбатан ёвқаришини ўзгартиргани йўқ.\nЎтган йил ёзида АҚШлик 12 нафар сенаторлар томонидан президен Каримовга йўлланган мактубда Ўзбекистон қамоқхоналарида жазо муддатини ўтаётган инсон ҳуқуқлари фаоли ва журналистлар озод этилиши сўралган эди.\nСенаторлар маҳбусларга қўйилган айблар ортида “сиёсий сабаблар” турганини урғулаган эдилар.\nНукусда журналист ва инсон ҳуқуқлари фаоли ҳибсга олинди


Тожикистонда мамлакат қуролли кучларининг жанговар тайёргарлиги синови бошланди\n22 июль, пайшанба куни эрта тонгдан бутун Тожикистон бўйлаб мамлакат қуролли кучларининг жанговар тайёргарлиги текшируви бошланди.\nРасмийларнинг таъкидлашича, Қуролли Кучлар, ҳуқуқни муҳофаза қилиш идоралари ва сафарбарлик захиралари шахсий таркибининг жанговар тайёргарлигини текшириш «Марз-2021» (Чегара- 2021) суверен Тожикистон тарихида биринчи маротаба ўтказилмоқда. Тожикистон Қуролли Кучларининг бош қўмондони бўлган мамлакат президенти Имомали Раҳмон эрталаб Миллий гвардияга жўнаб кетди ва ҳарбий парадда қатнашди.\nТожикистон давлат оммавий ахборот воситаларининг хабарларига кўра, текширув сигнализация орқали махсус ажратилган жойларда ўтказилган бўлиб, 100 минг ҳарбий ва ҳуқуқни муҳофаза қилиш органлари ходимлари, шунингдек, захирадаги 130 минг зобит ва аскарни қамраб олган. Бундан ташқари, 20 минг аскар ва захира зобитлари тожик-афғон чегарасига «чегара қўшинларини тўлдириш учун» юборилган.\nТожикистонда қуролли кучларнинг жанговар тайёргарлигини текшириш Афғонистон чегарасидаги вазиятга нисбатан хавотирнинг кучайиши фонида амалга оширилмоқда. Айниқса, толиблар тожик-афғон чегарасидаги чегара ҳудудларининг кўп қисмини эгаллаб олгандан кейин.\n5 июль куни Тожикистон Хавфсизлик Кенгаши йиғилишида сўзга чиққан Имомали Раҳмон 20 минг захирадаги ҳарбий хизматчиларни Афғонистон билан чегарага сафарбар этиш тўғрисида кўрсатма берган.\nЖанговар тайёргарликни синови Россия, Ўзбекистон ва Тожикистон қуролли кучларининг яқинда 5 дан 10 август кунлари Афғонистон чегараси яқинидаги Ҳарб-Майдон ҳарбий полигонида бўлиб ўтадиган қўшма машғулотлари фонида ўтказилмоқда.\n201-рус ҳарбий базасининг танкерлари Ляур полигонидан Ҳарб-Майдон полигонигача 200 км масофани босиб ўтдилар. Россиядаги Тожикистондаги ҳарбий база ҳам Афғонистондаги вазиятнинг кескинлашуви фонида зирҳли техника билан мустаҳкамланмоқда.\nТожикистон расмийларининг айтишича, Афғонистоннинг Тожикистон билан чегарасининг 900 километрдан ортиғи ҳозирда Толибон томонидан назорат қилинмоқда ва афғон қочқинлари бу мамлакатга шошилишлари мумкин. Илгари Қўшма Штатлар, Европа Иттифоқи, Россия ва халқаро ташкилотлар Тожикистонга ўз чегараларини мустаҳкамлашда катта ёрдам кўрсатган ва бундан кейин ҳам ёрдам беришларини айтишган.


Нурафшонда йигит ўз онасининг ичкиликбоз дўстини ўлдирди\n24 Yanvar 11:20 Ҳодисалар\nЖИНОЯТ ИШИ ИИВ КАЛТАКЛАШ ТОШКЕНТ ЎЛИМ\nТошкент вилоятида ўз онасининг танишини калтаклаши ўлим билан якунланган шахсга нисбатан жиноят иши қўзғатилди.\nБу ҳақда Ўзбекистон Республикаси ИИВ ҳузуридаги Тергов департаменти матбуот хизмати хабар берди.\nНурафшон шаҳри Нурафшон маҳалласида 17 январ куни соат 21:30 ларда 27 ёшли П.М. уйига қайтиб, у ерда онаси, 55 ёшли Б.Д. билан бирга спиртли ичимлик исте’мол қилган таниши 57 ёшли Н.Р.\nВазият П.М.нинг ғазабини қўзғатди. Жанжал бошланди, унинг давомида П.М. ёғоч буюм билан қуролланган (аниқ нима эканлиги аниқланмаган) ва Н.Р.ни калтаклай бошлаган.\nНатижада Н.Р. Нурафшон шаҳар тиббиёт бирлашмасига олиб келинган, у ерда тез тиббий ёрдам кўрсатилган, аммо у олган тан жароҳатлари туфайли вафот этган.\nАйни пайтда П.М.га нисбатан, мазкур ҳолат юзасидан Нурафшон шаҳар ИИБ ҳузуридаги Тергов бўлими томонидан Ўзбекистон Республикаси Жиноят кодексининг 104-моддаси 3-қисми “д” банди (“Баданга қасддан оғир шикаст етказиш жабрланувчининг ўлимига сабаб бўлса”) билан жиноят иши қўзғатилган. Ўзбекистон. Ҳозирда тергов ҳаракатлари олиб борилмоқда.\nАёл бахтсиз ҳодисадан, хавфсизлик камари туфайли омон қолган


Ер соҳасидаги муносабатларни тубдан такомиллаштириш бўйича таклифлар кўриб чиқилди — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/O`zbekiston/Ер соҳасидаги муносабатларни тубдан такомиллаштириш бўйича таклифлар кўриб чиқилди\nЕр — умуммиллий бойлик. Кейинги йилларда ушбу ресурсдан оқилона фойдаланиш ва уни муҳофаза қилиш, ер муносабатлари соҳасида қонунийликни таъминлашга алоҳида эътибор қаратилмоқда. Хусусан, ахборот технологияларини жорий қилиш орқали ер ажратиш тартибининг очиқлиги ва шаффофлиги ортиб бормоқда, соҳада бюрократик тўсиқлар бартараф этилмоқда.\n— Бугунги кун тартибидаги масала жуда мураккаб. Бу соҳада қонун устуворлигини таъминлаш бўйича олиб борилаётган ишлар ўз ижобий натижасини топмаяпти. Ер – халқни боқаётган мулк. Еримизга бўлган муносабатни мутлақо ўзгартиришимиз керак, — деб таъкидлади Президент.\nЭндокринология соҳасида янги тизим жорий этилади


ИнтерФУТБОЛ :: Андрей Канчельскис: «Ўзбекистон чемпионати савияси ёмон эмас»\nАндрей Канчельскис: «Ўзбекистон чемпионати савияси ёмон эмас»\n«Навбаҳор»нинг янги бош мураббийи Андрей Канчельскис news.sportbox.ru сайтига берган интервьюсида нима учун Наманган клуби таклифини қабул қилгани ва Ўзбекистон чемпионати савияси ҳақидаги фикрлари билан ўртоқлашди.\n- Янги клубингизда сизни қандай кутиб олишди?\n- Ҳаммаси яхши ўтди. Келибоқ ишга киришдик.\n- «Навбаҳор» варианти қандай пайдо бўлди?\n- Агентларим бу борада ва бошқа вариантлар устида иш олиб боришди. Олдимизда турли таклифлар турганди. Масалан, Хитойда иш бошлашимиз мумкин эди. Лекин бу режа кейинроққа сурилди... Ҳозир шу ердамиз. Олдимизда аниқ вазифа бор: чемпионатнинг қолган учрашувларини муносиб ўтказиш.\nЭнг муҳими, айни пайт эгаллаб турган ўрнимиздан тушиб кетмаслигимиз керак. Ҳозирча учинчи поғонада боряпмиз. Жамоа Осиё Чемпионлар Лигаси йўлланмаси учун курашмоқда. ОЧЛда Ўзбекистон чемпионатида дастлабки икки ўринни эгаллаган клублар иштирок этишади.\nАгар «Пахтакор» Ўзбекистон кубогига эга чиқса, учинчи ўрин соҳиби ҳам қитъа мусобақасида қатнашиш ҳуқуқини қўлга киритади. Вазифамиз қийин. Боз устига, сафар ўйинларимиз кўп. Рақиблар орасида «Пахтакор» ва «Локомотив» ҳам бор.\n- Ўзбекистон чемпионати савиясига қандай баҳо берасиз?\n- Ҳозир аниқ фикр билдиролмайман. Чунки ҳали етарлича тасаввурга эга бўлиб улгурмадим. Лекин жамоаларнинг таркибига қараб, кўплаб яхши футболчилар борлигини кўрдим. Менимча, чемпионат савияси ёмон эмас. Лекин барибир, бир нечта ўйинлардан сўнг бир нима дейишим мумкин.\n- Сиз билан қандай тартибда шартнома тузилган?\n- Шу йил охири ва келгуси йил учун.\n- «Навбаҳор» ва Россия талабалар терма жамоасидаги ишингизни биргаликда олиб борасизми?\n- Ҳа, шунақа ишим ҳам бор. Лекин ўзингиз биласиз, талабалар жамоаси жуда кам йиғилади. Агар вақт топсам, бўшасам, улар мени кўришдан хурсанд бўлишади. Талабалар лигасига миннатдорчилик билдирмоқчиман.\nУ ерда яхши инсонлар ишлашади, барчаларига омад тилайман. Такрорлайман, агар бўш вақт топсам, бораман. Аммо ҳозирча асосий иш жойим Ўзбекистонда. Айни пайт режалар шундай.\n- Албатта. Бу ерда бизнинг барча спорт каналларимизни кўрсатишади. Томоша қиламиз.


Молиявий қийинчиликга дуч келганларга солиқ таътили берилади - 27 Апреля 2018 - Блог - WWW.SHERLAR.ORG - SMS SHERLAR, SEVGI SHERLARI, YANGI\nГлавная » 2018 » Апрель » 27 » Молиявий қийинчиликга дуч келганларга солиқ таътили берилади\n— Корхонамизнинг асосий фаолият тури темир-бетон ишлаб чиқариш. Биласиз, қишда бу турдаги материаллар харидоргир бўлмайди. Яъни, бу мавсумда ишлаб чиқарган маҳсулотларимиз реализация қилинмаганлиги сабабли ойлик ҳисобланган солиқ ва ажратмаларни тўлаш учун етарли маблағимиз мавжуд эмас. 2018 йилдаги солиқ қонучилигидаги ўзгаришларда қийинчиликка дуч келган тадбиркорлик субъектларига солиқ таътили берилиши тўғрисида мутахассислар айтган эди. Ушбу имтиёз ыандай тадбиркорларга нисбатан қўлланилади? Солиқ таътили олиш учун кимга мурожаат қилишимиз керак? Шулар ҳақида батафсил маълумот берсангизлар\nРустам Абдуллаев, корхона ҳисобчиси.\nУшбу саволга Андижон вилояти давлат солиқ бошқармаси бошлиғи ўринбосари Эркин ЖУМАЕВ жавоб беради.\n— Ўзбекистон Республикасининг 2017 йил 30 декабрдаги "Солиқ маъмуриятчилиги такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги Қонунига асосан, Солиқ кодексининг 54, 55 ва 354-моддаларига хўжалик юритувчи субъектларга солиқ таътилларини бериш тартибини белгиловчи ўзгартиришлар киритилди.\nИлгари солиқ қонунчилигида "солиқ таътиллари” тушунчаси мавжуд бўлмаган. Ўзгартиришга асосан солиқ тўловчи энди солиқ мажбуриятини бажариш муддатини ўзгартириш ҳисобига тўлаши лозим бўлган солиқ тўловларини муайян муддат давомида камайтириш ва кейинчалик тўлаб бериш ҳуқуқига эга бўлади.\nСолиқ таътиллари вақтинчалик молиявий қийинчиликларга дуч келган инсофли солиқ тўловчиларга – 24 ойгача ҳамда ягона солиқ тўлови - ЯСТни тўловчиларга, (бундан Солиқ кодексининг 350-моддаси биринчи қисми 2 –бандида кўрсатилган солиқ тўловчилар мустасно) давлат рўйхатидан ўтган пайтдан эътиборан бир йилгача муддатга берилади.\nШу ўринда "Инсофли солиқ тўловчи ким?” деган табиий савол туғилади. "Инсофли” солиқ тўловчиларга охирги 2 йил ичида солиқ мажбуриятларини ўз вақтида ва тўлиқ бажариб келган хўжалик субъектлари киради.\nИнсофли солиқ тўловчиларга солиқ таътиллари, шунингдек солиқ қарзини тўлашни кечиктириш ва (ёки) бўлиб-бўлиб тўлаш Ҳукумат ёки у ваколат берган орган томонидан берилади. ЯСТ тўловчиларга таътиллар эса – солиқ ҳисобига олинган жойдаги солиқ инспекцияси томонидан берилади.\nЮқорида айтиб ўтганимиздек, агарда сизнинг корхонангиз "инсофли” деб топилса, ҳеч қандай эътирозсиз "солиқ таътили” имтиёзи қўлланилади.\nСолиқ таътилларини олиш учун хўжалик юритувчи субъект солиқ ҳисобига олинган жойдаги давлат солиқ инспекциясига белгиланган шаклда ариза тақдим этиши керак. Унда солиқ тўловчи солиқ таътиллари даври ва қандай солиқ тури бўйича сўралаётганини кўрсатиши шарт. Давлат солиқ инспекцияси ариза келиб тушган кундан бошлаб, 3 иш кунида мурожаат қилувчининг "инсофли солиқ тўловчи” мақомига мувофиқ келишини текширади. Солиқ таъттилари суммасидан келиб чиқиб, тегишли органга хулоса тақдим этади. Ваколатли орган эса 10 иш кунида солиқ таътили бериш ёки рад этиш тўғрисида қарор чиқаради. Қабул қилинган қарор тўғрисида солиқ тўловчи 3 иш кунида ёзма ёки унинг шахсий кабинетига юбориш йўли билан хабардор этилади.\nКатегория: Fikr va Mulohaza qiling | Просмотров: 106 | Добавил: sherlarorg | Рейтинг: 0.0/0


«Мона Лиза»га нима бўляпти?\nитальян рассоми Леонардо да Винчининг «Мона Лиза» (ёки «Жоконда») асари шу даражада мўртлашиб қолганки, уни ҳатто Лувр ташқарисига ҳам олиб чиқиш мумкинмас. ... ҳам олиб чиқиш мумкинмас. Бу ҳақда «REGNUM» хабар берди. Леонардо да Винчи «Мона Лиза» («Жоконда»)ни 1503—1506 йилларда чизган. Музей ...\n«Мона Лиза» касал бўлганми?\nуниверситети эндокринолог-педиатри Майкл Яфи Леонардо да Винчининг «Мона Лиза» асарида тасвирланган Лиза Герардини гипотериоз хасталигидан азият чеккан деган баёнларни инкор этди. Бу ҳақда ...\nДунёдаги энг қиммат сурат қалбаки бўлиши мумкин\nсурат қалбаки бўлиши мумкин. Бу ҳақда «New York Post» хабар берди. Леонардо да Винчи мўйқаламига мансуб, 450 миллион долларга сотилган «Дунёни ... алдаган. Эслатиб ўтамиз, Уйғониш даврининг атоқли рассоми Леонардо да Винчининг «Дунёни қутқарувчи» асари 2017 йили Нью-Йоркдаги ...\n«Мона Лиза»нинг сири очилди\nЛеонардо да Винчининг машҳур асари «Мона Лиза»нинг сири очилди. Калифорния университетида олиб борилган тадқиқот натижаларига кўра, кайфияти ...